
Genocid u Jugoslaviji 1941-1945, 1991... 



Smilja Avramov. 

Prof dr Smilja Avramov, svetski stručnjak za međunarodno pravo, koja je ceo svoj radni 
vek posvetila utemeljenju principa istine i pravde, nedavno je objavila studiju „Genocid u 
Jugoslaviji 1941-1945" u kojoj nam otkriva jedan svet u kome smo živeli, a koji nismo 
poznavali. 



Skrivanje istine - zločin protiv čovečnosti 



Sve do objavljivanja kapitalnog dela Arons (Mark Aarons) i Loftusa (John 
Loftus), i delimične deklasifikacije arhivske građe iz Drugog svetskog rata, 
razlozi za prećutkivanje genocida nad Srbima traženi su isključivo u ideološkom 
opredeljenju SFRJ 

U svetskoj literaturi dvadeseti vek nazvan je vekom „megasmrti". Među mnoštvom 
oblika masovnih umorstava u dvadesetom veku, centralno mesto pripalo je genocidu. 
Samo u Drugom svetskom ratu, od 55 miliona ljudskih života stradalih u direktnoj borbi, 
ili od bombardovanja, epidemije i gladi, 10 miliona bile su žrtve genocida: Jevreji, 
Jermeni, Romi, Rusi, Ukrajinci i oko milion Srba. 

Kada je 1951. stupila na snagu Konvencija o sprečavanju i kažnjavanju zločina genocida, 
malo pažnje posvećeno je naučnoj obradi ovog fenomena. U sklopu hladnoratovske 
strategije zapada protiv istoka, razrađena je strategija „zaborava i prevazilaženja 
prošlosti" kao njen sastavni deo. Ideja je potekla od pape Pija DžII, koji je u pomirenju 
katoličkih zemalja, pobednika i poraženih, pre svega Nemačke i Francuske, video moćnu 
branu protiv komunizma i istočnog bloka. Uz aktivnu ulogu Vatikana postignut je 
konsenzus zapadnih zemalja, i otvoren proces preoblikovanja istaknutih nacista, okorelih 
ratnih zločinaca, u „borce za demokratiju", u nove krstaške ratnike u obračunu sa 
Istokom. 

Preživeli logoraši i potomci žrtava genocida nad Jevrejima podigli su glas protesta; 
doživeli su „strategiju zaborava" kao najtežu uvredu. „Ćutanje je zločin protiv 
čovečnosti" uzviknula je Sara Berkovic. 

Protesti Jevreja širom sveta urodili su plodom. Posle skromnih dela krajem pedesetih, 
koja su se bavila tehničkom stranom ubijanja, bez ulaženja u suštinu problema, 
postepeno se širio krug analitičara koji su svestrano, iz različitih uglova proučavali 
genocid. Odlučujuću ulogu u tome imala su dela Teodora Adorna i Hane Arent. Ova dva 
filozofa postavila su genocid u odnosu na strukturu i logiku modernog života. Odbacili su 
razmatranje genocida kao neki bizarni događaj, ili usputnu grešku u modernoj istoriji. 
Umesto toga postavili su genocid kao deo istorije, čije je višedimenzionalno proučavanje 
neophodno da bismo shvatili u kojoj vrsti društva živimo. Kao rezultat tih nastojanja, u 
poslednje četiri decenije prošlog veka, objavljeno je nekoliko hiljada knjiga, formirani su 
brojni instituti koji se i danas bave genocidom. 

Proučavanje je u tom periodu svedeno gotovo isključivo na stradanje Jevreja u Nemačkoj 
i satelitskim državama Trećeg rajha. Genocid je postao ključni elemenat jevrejskog 
kolektivnog identiteta, i osnov na kome počiva država Izrael. Genocid nad Srbima, 
izvršen tokom Drugog svetskog rata u ND Hrvatskoj, koji po metodama umorstava i 
motivima spada u red najmonstruoznijih događaja u novijoj istoriji, izbrisan je iz svetske 
istorije. 

Sve do objavljivanja kapitalnog dela Arons (Mark Aarons) i Loftusa (John Loftus), i 
delimične deklasifikacije arhivske građe iz Drugog svetskog rata, razlozi za prećutkivanje 
genocida nad Srbima traženi su isključivo u ideološkom opredeljenju SFRJ. Loftus, koji je 
za vreme i posle rata, u svojstvu našao na listi ratnih zločinaca koju su sačinile 
Ujedinjene nacije. Visoki funkcioner u vladi Velike Britanije, koji je radio na problematici 
ratnih zločina i imao pristup tajnim dokumentima NATO, otkrio je nedavno prave motive. 
Prema njegovim rečima: „Britanska obaveštajna služba održavala je pre rata tesne veze 
sa ustaškom podzemnom terorističkom mrežom, čak i posle ubistva jugoslovenskog 
kralja Aleksandra u Marseju 1934... koristila je Pavelića, uprkos njegovoj reputaciji 
teroriste i ubice... bila je to hipokrizija najneobuzdanije vrste", zaključuju pisci. 

Bilo je pokušaja osporavanja genocida počinjenog i nad Jevrejima. Održani su u tom cilju 
čak i naučni skupovi. Pokrenuti su posebni časopisi i objavljene mnogobrojne knjige. 
Artur Buc (Arthur R. Butz) osporava istrebljenje Jevreja u Nemačkoj; po njemu, oni su 
samo „izgnani" iz Evrope. Logori su, istina, postojali u ovoj zemlji, ali to su bili „radni 
logori", „izvor radne snage tako potrebne nemačkoj ekonomiji". Kao rezultat ratnih 
uslova u njima je, po Bucu, umrlo između 350.000 i 400.000 ljudi raznih nacionalnosti, 
od čega je sasvim „neznatan" broj otpadao na Jevreje. Gasne komore su za njega 
„izmišljotina", ili čista fikcija. Postojali su krematorijumi, ali su služili za spaljivanje tela 
ljudi koji su umirali. Upotrebljavan je povremeno insekticid, kao što je na primer ,,Zyklon 
B", ali samo za „dezinfekciju", jer su usled ratnih prilika harale epidemije. I za Forisona 
(Robert Faurisson) upotreba gasa bila je preventivne prirode; po njemu i po Štajnu 
(Honjard F. Stein) holokaust je samo „grupna fantazija", pa je otuda potrebna istorijska 
revizija događaja iz Drugog svetskog rata. 

Zatiranje istine o Srbima 



Genocid nad Srbima nije izbrisan samo iz svetske istorije, nego sve donedavno 
bio je izbrisan i iz nacionalne istorije. U našim udžbenicima taj fenomen je 
prosto izostavljen, za njega se nije našlo mesta ni u fusnotama 



Jedan broj revizionista priznavao je izvršenje genocida, ali su kroz minimiziranje broja 
žrtava pokušali da nacizam, sa svim njegovim izdancima: ustaštvom, balistima, 
gvozdenom gardom, itd. postave u istu ravan sa ostalim političkim režimima, 
demokratskim i nedemokratskim. Nisu, po njima, Hitler ili Pavelić bili ni bolji ni gori od 
Čerčila, koji je naredio bespoštedno bombardovanje nemačkih gradova u kojima je 
stradalo na hiljade nedužnih civila; ni od Trumana koji je doneo odluku o bacanju 
atomskih bombi na Hirošimu i Nagasaki, ni od Staljina koji nosi na duši milionske žrtve, 
ni od Izraela pod čijom je zaštitom izvršen masakr nad Palestincima u logorima Sabri i 
Šatili juna 1982. i brojni zločini protiv čovečnosti. 

Izrael i jevrejska dijaspora širom sveta istrajali su u svojoj borbi. Sećanje na genocid 
institucionalizovani su kroz ritualno obeležavanje „Dana sećanja" i masovne posete 
logoru Aušvic. Tog dana na stotine mladih Izraelaca maršira u stroju kroz logor, sa 
zastavama Izraela. U SAD, Evropi i Izraelu izgrađeni su monumentalni memorijalni 
centri. 

Genocid nad Srbima nije izbrisan samo iz svetske istorije, nego sve donedavna bio je 
izbrisan i iz nacionalne istorije. U našim udžbenicima taj fenomen je prosto izostavljen, 
za njega se nije našlo mesta ni u fusnotama. Međutim, treba reći da je nedostatak 
naučno utemeljenih rasprava o genocidu u nekadašnjoj Jugoslaviji mnogo složeniji 
problem, no što bi se to, na prvi pogled, moglo zaključiti. Naučni radnici ostajali su nemi 
pred delikatnošću situacije sa kojom su bili suočeni u jednom vešto izrežiranom 
revolucionarnom vremenu. Evidentno je, da se bez empirijskih istraživanja ne mogu 
vršiti teorijska uopštavanja, a u atmosferi lažnog zanosa o „bratstvu i jedinstvu svih 
naših naroda" nije bilo mesta za opis zločina, stravičnih i neshvatljivih običnom čoveku. 
Kako prići genocidu van mogućnosti njegovog logičnog lociranja u bilo kojoj ravni 
odnosa: čoveka prema čoveku, čoveka prema Bogu ili obrnuto. Kako objasniti 

Jasenovac, i druge koncentracione logore, te moderne fabrike smrti, Jadovno i druge 
kraške jame punjene srpskim leševima, čije je postojanje značilo krah svih moralnih 
pravila, pa i metafizičkih normi. Nije se to uklapalo u jedan virtuelni brozovsko- 
kardeljevski svet. Pominjanje genocida, čak i na marginama, izazivalo je neočekivano 
oštre reakcije, individualne i kolektivne. Delikatnost situacije proizlazila je i iz okolnosti 
da se jedan broj Hrvata, istina veoma mali, solidarisao sa žrtvama genocida, bilo kao 
ratni zarobljenici koji su odbili da se vrate kućama, iako im je to nuđeno, bilo kao gerilci 
koji su se našli u istim redovima sa Srbima i Jevrejima. Nije u ovom slučaju bitan broj; 
moralne vrednosti ne mogu biti predmet matematičkih kalkulacija. 

ERA OKRUTNOSTI 

Dodatnu teškoću u proučavanju i identifikaciji genocida u Jugoslaviji predstavljala je 
okolnost da era okrutnosti i grupnih progonstava nije okončana ratom. Na 
izranjavljenom telu Jugoslavije vršeni su eksperimenti od kojih je svaki plaćen dankom u 
krvi. Rezultati su bili poražavajući na egzistencijalnom, ekonomskom i moralnom planu. 

U ime „čistog" marksizma u staljinističkoj vizuri na meti kolektivnog progona, i 
masovnih pogubljenja bez suđenja, našli su se najpre „buržuji i kulaci", potom 
„nacionalisti", a nešto kasnije usledio je najsuroviji obračun sa „neprijateljima" različitih 
boja, u ime ,,a ntista lji nističke" orijentacije, a u procesu borbe za socijalizam sa „ljudskim 
likom". Revolucionarni podvizi pomereni su sa ulice u kabinete političara, koji su već tada 
raspolagali organizovanom represijom. U pitanju je bila jedna politika zasnovana na 
„naučnom" pristupu, artikulisana putem snažnog birokratskog aparata. Nosioci tog 
kursa, Josip Broz i Edvard Kardelj, stekli su svoja znanja na „univerzitetima" Kominterne. 
Razlike, ali i zajednički elementi u grupnim progonima, u ratnim i poratnim godinama, 
nesumnjivo postoje; radi se o istrebljenju ljudskih grupa pomoću državnog aparata, pri 
čemu nije bila bitna lična, individualna krivica, nego pripadnost grupi i identifikacija 
ličnosti kroz određenu grupu. Razlike, ipak, postoje u motivaciji. 

Logikom ratnih zbivanja moguće je osvetliti samo završni čin. Genocid počinjen nad 
Srbima ima svoje originalno poreklo i za njegovo razumevanje moraju biti uzeti u obzir 
mnogobrojni činioci. Zločini koji su počinjeni tokom nasilnog razaranja Jugoslavije 1991- 
1995. istorijski se nadovezuju na one iz 1941-1945. Ali i u ovom slučaju zločini moraju 
biti locirani u kontekst događanja u Evropi, koji su različiti od onih 1941. 

Apel Vatikanu da spreči zverski pokolj 
Srba 



Prve diplomatske akcije kraljevske vlade u cilju zaštite ugroženog stanovništva 
usmerene su ka Vatikanu. Već 17. maja 1941. poslanstvo Kraljevine Jugoslavije 
obavestilo je Svetu stolicu o masovnom ubijanju Srba, pokolju pravoslavnog 
sveštenstva 




Kraljevska vlada Jugoslavije pošla je od pretpostavke da je u tako tragičnoj situaciji 
poglavar Katoličke crkve, papa, kao duhovni predstavnik katoličanstva u svetu, prvi 
pozvan da podigne svoj glas protiv varvarskih metoda. Ovo utoliko pre, što je ustaški 
pokret u idejnom i organizacionom vidu bio najtešnje povezan sa Katoličkom crkvom u 
Hrvatskoj. Pojedini visoki katolički dostojanstvenici su i lično učestvovali u progonima. S 
druge strane, Vatikan je održavao direktne veze sa poglavnikom Pavelićem, preko 
papskog izaslanika u Zagrebu. Prve diplomatske akcije kraljevske vlade u cilju zaštite 
ugroženog stanovništva usmerene su ka Vatikanu. 

Već 17. maja 1941. poslanstvo Kraljevine Jugoslavije obavestilo je Svetu stolicu o 
masovnom ubijanju Srba, pokolju pravoslavnog sveštenstva, s molbom da papa 
interveniše i spreči pogoršanje situacije. 

Kralj Petar II uputio je 6. juna 1941. papi Piju DžII telegram sledeće sadržine: „Ja činim 
apel na Vašu svetost da svojim velikim autoritetom uzmete u zaštitu moj narod koji 
nevino strada." 

Apel papi uputila je 31. oktobra 1941. i vlada Kraljevine Jugoslavije, naglašavajući da 
izveštaji o zverstvima u NDH neprekidno stižu. Nad Srbima „vrše se takvi masakri, na 
tako širokom planu, da je i sama njihova egzistencija već u opasnosti". Rasistički zakoni 

primenjeni su u odnosu na Jevreje i na Srbe, dodaje se u telegramu, a ti zakoni, prema 
mišljenju vlade, predstavljaju kriminalan akt, monstruozan „utoliko pre što dolazi od 
vlade koja pretenduje da propoveda katoličanstvo, da vlada na osnovu te iste religijeO 
Strašni masakri, organizovani i izvršeni nad Srbima od strane režima Pavelića mogu 
imati izuzetno teške posledice u odnosu na buduću versku politiku i crkvene organizacije 
na BalkanuO Vlada Kraljevine Jugoslavije podnosi Vama, Sveti oče, izveštaje o zločinima 
s molbom da Vaša svetost, kao najviši moralni autoritet, u ime večne pravde, u ime 
hrišćanskih vrlina koje su jedinstvene i nedeljive, osudite zločine koji prete da istrebe 
naš narod i da učinite sve što Vaša svetost nalazi za potrebno kako bi se sprečile i 
onemogućile tegobe naroda Jugoslavije." 

Devet evropskih okupiranih zemalja, odnosno njihovi diplomatski predstavnici 
akreditovani pri Svetoj stolici, zatražili su i kolektivno od pape da crkva javno i formalno 
osudi zverstva nad civilnim stanovništvom. 

Ministar inostranih poslova Kraljevine Jugoslavije uputio je papi Piju DžII notu 6. 
novembra 1942, sa konkretnim podacima i snimcima o zverstvima, uz energični zahtev 
da Sveta stolica „svojim moralnim autoritetom spreči dalje pokolje". 

Otpravnik poslova Kraljevine Jugoslavije pri Vatikanu informisao je gotovo svakodnevno 
Rimsku kuriju o tragičnim događajima u NDH. 

„Pismo jednog poštenog Hrvata" upućeno nadbiskupu Stepincu 8. februara 1942. u 
prepisu je upućeno i vladi u Londonu. Ono glasi: „Punih 10 meseci kolju se u Hrvatskoj 
na najzverskiji način Srbi i uništavaju se milijarde njihove imovine, a crvenilo obliva lica 
poštenih HrvataO Nije sva strahota u samom ubijanju. Ona je u ubijanju svega odreda 
staraca, žena i dece i ubijaju se u strašnim i divljačkim mučenjima. Te nevine Srbe 
nabijali su na kolje, ložili vatru na gole im grudi, pekli ih žive na vatri, spaljivali u 
kućama i crkvama žive, polivali vrelom vodom i kidali meso, i rane solili. Kopali su živima 
oči, sekli noseve, uši, jezike, svećenicima sekli udove i stavljali im u usta, vezivali ih za 
kamione i s njima jurili; prebijali noge i ruke, zabijali im eksere u glavu, velikim ekserom 
zakivali ih za pod kroz slepo oko, bacali žive u bunare i ponore, a na njih bacali bombe, 
razbijali gvozdenim ćuskijama glavu; decu bacali u vatru, vrelu vodu, u krečane, kidali 
deci noge, razbijali glave o zid, lomili kičme o kamenje i još mnoga užasna mučenja 
vršili, kakva normalni ljudi ne mogu ni zamisliti. Hiljade i hiljade srpskih leševa nose 
Sava, Drava i Dunav, kao i njihove pritoke. Bilo je leševa sa natpisom: „Pravac Beograd 
- putuj kralju Petru." 

Papa „nije obavešten" 



Svi apeli upućeni papi ostali su bez odjeka. Oficijelni krugovi Vatikana pravdali 
su pasivan stav Svete stolice odsustvom pouzdanih informacija 



Strašan je slučaj Milene Božnić iz Stabildže, iz koje su nožem izvadili dete. Pa grozan 
slučaj nađene pečene glave u Bosni. Nađene posude pune srpske krvi, pa slučajevi 
prisiljavanja Srba da piju vruću krv svoje poklane braće. Silovanje bezbroj žena, 
devojaka, devojčica, majki pred ćerkom i ćerki pred majkama, a gomila devojaka, žena i 
devojčica odvedenih u logor ustaša za bludnice, čak silovanja vršena i u oltarima 
pravoslavne crkve... Za ova strašna i nečuvena nedela postoje detaljni i verodostojni 
zapisnici. Užas ovih nedela zaprepastio je i Nemce i Italijane. Oni su fotografisali 
ogroman broj ovih slučajeva. Nemci govore da su Hrvati radili ovo i za vreme 
Tridesetogodišnjeg rata, i da od tog vremena postoji u Nemačkoj poslovica: „Sačuvaj me 
Bože kuge, gladi i Hrvata..." Italijani su fotografisali jednog (čoveka) koji je došao u 
Dubrovnik opasan sa dva đerdana odrezanih srpskih jezika. Pismo je dospelo i do 
Vatikana, a u Vladi u Londonu izazvalo je pravi šok. 

Svi apeli upućeni papi ostali su bez odjeka. Oficijelni krugovi Vatikana pravdali su 
pasivan stav Sv. stolice odsustvom pouzdanih informacija. I sam papa Pije DžII, pri 
kraju rata, u intervjuu listu La Gazette de Lausanne objasnio je svoj stav rečima: „Znali 
smo da je u Nemačkoj bilo violentnih progonstava iz političkih razloga, ali nikad nismo 
bili obavešteni o nehumanom karakteru nacističke represije." 

Vatikan nikad nije demantovao reči Pija DžII, ali je njegov stav opovrgnut objavljivanjem 
zvanične dokumentacije (ADSS). Ispostavilo se da je Sveta stolica raspolagala bogatom 
kolekcijom prvorazrednih izvornih dokumenata o zločinima u NDH, i u Nemačkoj, što 
svedoči o teškoj hipokriziji ličnosti pape i moralnoj krizi u kojoj se našao vrh 
katoličanstva. 



MOLBA KRALJA PETRA PREDSEDNIKU RUZVELTU 

Kralj Petar je uputio 6. juna 1941. telegram predsedniku SAD Ruzveltu, s molbom da 
interveniše kako bi se učinio kraj vandalizmu; u NDH, ističe se u telegramu, dva miliona 
Srba, koji vekovima tu žive, „lišeni su svih prava i sredstava za život. Nikad još jedan 
hrišćanski narod nije bio u tolikoj meri unižen i zlostavljan od jedne vlasti, koja se 
takođe naziva hrišćanskom." (Pov. br. 828) Kraljevska vlada uputila je 21. oktobra i 6. 
novembra 1941. predsedniku SAD Ruzveltu izveštaj koji sadrži detaljan opis pokolja 
Srba u Bosni, Hercegovini, Slavoniji i Hrvatskoj (K. Pov. br. 7240). 

Predstavnik Svetskog jevrejskog kongresa Gerhart Rigner (Gerhard Riegner) izneo je još 
1942. godine svoj stav da je iluzorno očekivati pozitivne korake od strane Vatikana, s 
obzirom na podršku koju je Hitleru pružilo nemačko katoličko sveštenstvo, kao i „na 
pomiriteljsku ulogu Vatikana u odnosu na Hitlera". 

Apel za pomoć upućen je savezničkim vladama. Reči pohvale i veličanja srpskog naroda 
od strane premijera Velike Britanije Čerčila, povodom državnog udara u Jugoslaviji 27. 
marta 1941, koji je zvanično ocenjen kao istorijski, za konačnu pobedu saveznika, 
ulivale su nadu kraljevskoj vladi da će reči biti propraćene adekvatnom politikom, u 
trenutku kada je i sama egzistencija srpskog naroda dovedena u pitanje. Nažalost, 
dogodio se obrt u politici Velike Britanije. Od veličanja prešlo se na beskrupulozno 
nipodaštavanje i kralja i vlade, pa i same zemlje. U jednoj bezizlaznoj situaciji, u kojoj se 
našla vlada, nije joj ništa drugo preostalo sem da diplomatskim notama pokuša da 
probudi kod svojih saveznika osećaj moralne obaveze, ako već ne i pravne. Svi ovi 
izveštaji samo su karike u lancu obaveštavanja od strane kraljevske vlade u Londonu. 0 
nemačkim zverstvima u okupiranoj Srbiji vlada je uputila notu svim savezničkim i svim 
neutralnim zemljama 21. marta 1942. o zverstvima mađarskih trupa 4. maja 1942. 

(Pov. br. 4850), a italijanskih 23. oktobra 1942. (Pov. br. 5691). Pokolj Srba u Sremu od 
strane ustaša dramatično je opisan u pismu upućenom ministru inostranih poslova Idnu 
24. oktobra 1942. (Pov. br. 4483), sa imenima masakriranih Srba u Zemunu, Vukovaru i 
drugim gradovima Srema i Slavonije. 

Izveštaji o zločinima 



„Jedan ustaša je zatečen sa dva kilograma ljudskih očiju, koje je nameravao da 
kao svoj poklon da Paveliću", ističe se u jednom izveštaju. „Devojčice, 
unakažene kopale su svoje sopstvene grobove", piše u drugom. Fotografije 
prikazuju usmrćivanje dece udarom o zid, ljude sa odsečenim ušima, izvađenim 
noktima, rasporenu trudnu ženu 



Dramatične izveštaje o stanju na okupiranim delovima Jugoslavije primao je predsednik 
SAD Ruzvelt i premijer Velike Britanije Čerčil, direktno od strane svojih obaveštajnih 
službi i te informacije su razmenjivali. Čerčil je za obaveštajni kanal iz Jugoslavije, u 
prepisci sa Ruzveltom, upotrebljavao nazive „Ultra" i „Boniface". „Ultra" je bila oznaka za 
informacije koje je britanska obaveštajna služba sticala prodorom u sistem nemačke 
obaveštajne službe. Pismo koje je Čerčil uputio Ruzveltu 13. avgusta 1943. sadrži u 
dodatku F inventar zločina počinjenih u Hrvatskoj. Izveštaj je sačinjen na bazi podataka 
koje je dostavio jedan oficir, službenik u Pavelićevim snagama. U izveštaju se opisuju 
masovna ubistva, bacanja u jame unakaženih, poluživih ljudi. Jedan ustaša je zatečen sa 
dva kilograma ljudskih očiju, ističe se u izveštaju, koje je nameravao da kao svoj poklon 
da Paveliću. „Fotografije pokazuju usmrćivanje dece udarom o zid, ljude sa odsečenim 
ušima, izvađenim noktima, trudnu ženu rasporenu, decu vezanu za plast sena koji je 
potom zapaljen. Sveštenik je živ zapaljen u Brinju." Devojčice, unakažene kopale su 
svoje sopstvene grobove. „Naš oficir za vezu tvrdi da je sistematsko paljenje gradova i 
sela i ćele žetve beznačajno, u odnosu na široko rasprostranjene brutalnosti o kojima 
postoji obilje dokaza." 

Stizale su na adresu vlade i individualni izveštaji i izjave. Tako fotograf iz Zenice Derviš 
Imamović, kao očevidac, opisuje stanje u svojoj neposrednoj okolini: „Ustaški stan je bio 
na obali u Prosvjetnom konviktu, iz toga stana nije niko živ izlazio. Od 8 do 18 samo 
kroz moju sobu prodefilovalo je 420 osoba. Tu su kopali oči, parali uši, noseve, obrtali 
prste, vadili nokte... Naročito se dojmilo kada su doveli sedam Lopatića iz sela više 
Sarajeva - među njima dva dječaka od oko 14 godina i starca od 80 godina... Boli su ih 
kamama, kopali oči... naveče kada počinje otpremanje u 'Raj' - vezali su ih žicama i 
skupa sa drugih valjda 150 do 200 osoba, koliko su ih odvozili svako veče, negdje u 
pravcu Vijećnice, i bacali ih u neku provaliju." Prve vesti o masovnim umorstvima Jevreja 

u koncentracionom logoru Mauthauzenu izneo je decembra 1941. nemački književnik 
Tomas Man. Sledili su zatim iscrpni izveštaji poljske vlade u Londonu o zločinima u 
koncentracionom logoru Treblinki. Svetski jevrejski kongres u Bernu imao je svoju 
obaveštajnu mrežu, a i preko vrhunskih privrednika u Švajcarskoj dobijao je informacije 
„iz prve ruke" o „fabrikama smrti". Rihard Lihtenštajn, delegat jevrejske organizacije u 
Ženevi, u svom izveštaju o položaju Jevreja u Hrvatskoj nakon uspostavljanja ustaške 
vlasti, upućenom 27. avgusta 1941. u Jerusalim, pored ostalog navodi: „Situacija u 
odnosu na Jevreje u Hrvatskoj je dešperantna... Italijani se ponašaju mnogo humanije u 
svojoj okupacionoj zoni, nego ostali nemački saveznici; međutim, Hrvati su izvesno 
među najgorima." 

Jakob Rozenhajm, predstavnik Svetskog jevrejskog kongresa za Evropu, u svom 
izveštaju navodi: „Tela umorenih žrtava se upotrebljavaju za proizvodnju sapuna... 
Molimo vas učinite sve da dođe do američke intervencije." 

Svi listovi u slobodnom svetu objavljivali su brojne reportaže o zločinima u Jugoslaviji: 
Nezavisna francuska agencija (AFI) iz Ankare, NJujork Tajms, Britanska ujedinjena 
štampa, švedski list Aftonbladet, Diario Carioca iz Rio de Žaneira, kanadska štampa i 
štampa niza drugih zemalja. Čak i italijanska štampa donosila je napise i fotografije o 
zverstvima ustaša. Fašistički senatori u Rimu skretali su nekoliko puta pažnju na 
događaje u susedstvu, na civilizacijski nivo zemlje, na čiji presto treba da stupi jedan 
član italijanske kraljevske kuće. Novine na svim kontinentima bile su pune potresnih 
reportaža o stradanju Srba, a vladi u Londonu stizali su izrazi saosećanja od istaknutih 
ličnosti iz sveta. Vest o streljanju srednjoškolske omladine u Kragujevcu stigla je i do 
Brazila, gde su 30. decembra profesori i đaci Rio de Žaneira organizovali pomen, u 
najvećoj crkvi ovog grada. Tim povodom direktor gimnazije Luis Gama Filio uputio je 
apel svojim sugrađanima sledeće sadržine: „Dajući izraza osećanjima hrišćanske 
solidarnosti svog profesorskog zbora i đaka, Direkcija gimnazije 'Piedade' ima čast da 
vas pozove da prisustvujete misi koja će se služiti 30. o. m. u 10 časova, pred glavnim 
oltarom crkve Svetog Frane od Paula. Ovaj religiozni akt predstavlja počast, koju želimo 
da ukažemo, u ime brazilskih đaka, svojim drugovima jedne gimnazije u Jugoslaviji. ..koji 
su streljani zajedno sa profesorom, kao žrtve talasa zverstava koji se širi svetom, 
uništavajući nemilosrdno tekovine civilizacije." 

Istrebljenje Srba 



Genocid nad Srbima u NDH sprovođen je po nekoliko paralelnih linija: 
sinhronizovanim masovnim ubistvima u kućama i na otvorenim prostorima, 
upućivanjem u koncentracione logore, prevođenjem pravoslavnog življa u 
katolicizam i iseljavanjem 




Razrađenom strategijom kroz četiri napred navedena oblika, NDH je planirala integralni 
genocid nad srpskim narodom. Ubijanje Jevreja i Roma vršeno je u okviru planirane 
nacističke politike, istrebljenje Srba bio je originalni poduhvat ustaštva. 

KRVOPROLIĆE 

Među prve akte NDH spada naredba da se odmah sastave spiskovi „najuglednijih i 
najbogatijih Srba". Sprovedeno je to na terenu „po najhitnijem postupku". I dok se za 
„viđenije i bogate" pripremao jedan kvaziregularni proces, na terenu je otpočela hajka 
na srpski živalj. Krvoproliće na području Starog Petrovog Sela dogodilo se već 17. aprila 
1941. Na livadi je ostalo „25 poubijanih i noževima unakaženih leševa u dobu između 35 
i 40 godina". 



Sinhronizovana masovna ubistva Srba otpočela su u Sremu, Slavoniji, Hrvatskoj, Bosni i 
Hercegovini i Dalmatinskoj zagori, odmah nakon proglašenja NDH. I pre no što je počela 
da funkcioniše ustaška vlast, talas terora i genocidni mentalitet širio se Hrvatskom. 
Akcije su otpočele grupe ustaša, potpomognute Hrvatskom seljačkom stražom, a tek 
potom su usledili organizovani oblici terora. 

Komanda Druge italijanske armije izvestila je Rim da je hrvatsko stanovništvo podeljeno 
u dve političke stranke: Pavelićevu i Mačekovu. Ali, dodaje se u izveštaju, ,,u akciji 
odmazde prema SrbimaU dve frakcije deluju dogovorno". Učešće Mačekove Hrvatske 
seljačke straže u masakrima nad Srbima potvrđuje i šef nemačke obaveštajne službe za 
jugoistočnu Evropu. 

Talas terora zahvatio je najpre Slavoniju, da bi se odmah zatim proširio na Kordun, 
Baniju i Liku. U Grubišino Polje stigle su iz Zagreba ustaše 24. aprila, predvođene 

Eugenom Didom Kvaternikom. Plan pogroma nad Srbima sačinjen je na sastanku u stanu 
katoličkog sveštenika Pere Siljakovića. Za hapšenje Srba i izvođenje akcije pozvani su u 
pomoć meštani Hrvati. Nekoliko dana kasnije, 27/28. aprila, Dido Kvaternik sa grupom 
ustaša izvršio je masakr u okolini Bjelovara, u selima Gudovac, Brezovac, Klokočevac, 
Bale i Tue ubijeno je tom prilikom 250 Srba. Iste noći bačeno je u Dunav, nedaleko od 
Vukovara, 180 Srba. Ustaše iz Petrinje poubijale su 3. maja Srbe iz okoline ,,a leševe 
ostavili na putu", kako to izveštava Oružnička pukovnija NDH. Sledio je zatim tokom 
maja 1941. masovni pokolj srpskog stanovništva u Blagaju na Kordunu, u Vojniću i 
okolini, u Vrgin Mostu i okolini. 

Komandant 4/DžI korpusa italijanskih okupacionih snaga izveštavao je tih dana svoju 
komandu o progonu Srba u Slavoniji, obrazlažući da NDH time želi „da totalno progna iz 
države pravoslavnu religiju". Po njegovom mišljenju, „ovaj problem nije lako rešiv, jer u 
najplodnijem delu teritorije koja je pripojena Hrvatskoj živi oko 500.000 pravoslavaca". 
Italijanski oficir koji se prvih dana postojanja NDH našao na terenu, izvestio je svoje 
pretpostavljene, pored ostalog, i o tome da Drava nosi mnoga tela Srba, ponaosob 
obeležena natpisima: „Putuje besplatno za Beograd". 

Zapovednik Stožera hrvatske legije, potpukovnik Najberger, podneo je iz Bosanskog 
Novog izveštaj zapovedniku hrvatske kopnene vojske o zbivanjima na terenu koji su 
kontrolisale jedinice pod njegovom komandom. U izveštaju navodi da „članovi raznih 
organizacija, od vojske dotjerane seljake, i predane političkim vlastima radi odvođenja u 
koncentracione logore, žive sijeku u komade, vade im oči nožem, odsijecaju razne 
udove, bacaju ih u vodu, pa gađaju puškom sa po sto naboja". U selima, stoji dalje u 
izveštaju, „požnjeto žito propada, Iješevi leže nezakopani, rijeke su pune Iješeva, koji se 
hvataju na žbunje i truju okolinu, iako za to nema nikakvog razloga". Potpukovnik 
smatra da se sve to može „civilizovano" izvesti u koncentracionim logorima. 

Veoma precizne izveštaje o stanju u NDH i progonu Srba dostavljale su sve italijanske 
okupacione jedinice svojoj Vrhovnoj komandi. Tako, na primer, Komanda divizije 
„Lombardija" izveštava o stradanju Srba u Plaškom, Ogulinu, Drežnici i drugim mestima, 
o panici koja je zavladala među srpskim stanovništvom koje traži zaštitu od Italijana. 
„Naše trupe", naglašava komandant, „dovedene su u jednu delikatnu situaciju". 

Minama uklanjali gomile ubijenih Srba 



Ustaški poručnik Antun Zlikorić, koji je uzeo učešća u masakru Srba u Mostaru, 
izjavio je italijanskom komandantu: „Srbi i Jevreji moraju biti svi ubijeni, u 
Hrvatskoj ne može ostati u životu ni jedan jedini" 



U noći 30. maja italijanski vojnici naišli su u Medaku na leševe 80 masakriranih Srba. 
Komandant VI armijskog korpusa general Renco Dalmaco u svom izveštaju od 3. juna 
beleži masovna ubistva srpskog stanovništva, nečuven teror i bekstvo Srba i Jevreja u 
italijansku zonu. Italijanski komandant okruga izvestio je više vojne instance o progonu 
Srba u Livnu i okolini, o totalnoj nesigurnosti ljudi i njihovih dobara. On naglašava da je 
situacija pogoršana dolaskom u Livno dr Nikole Blaževića, delegata Glavnog ustaškog 
stana u Zagrebu. Odmah po njegovom dolasku 8. juna, streljano je u Livnu 12 Srba na 
čelu sa pravoslavnim sveštenikom, a sledećeg dana „ubijeni su mnogobrojni građani 
pravoslavne vere". Izveštaji ove jedinice i tokom sledećih dana puni su podataka o 
zločinima sa imenima ubijenih Srba u Kninu, Gračacu, Stocu; u Gračacu ubijeno je 15 
Srba, a 10. juna dva voda ustaša „obilazeći grad ispljuvali su sve Srbe koje su sreli". U 
Gackom, dodaje se u izveštaju, „uhapšeno je 145 pravoslavaca koji su zatim sprovedeni 
u unutrašnjost Hrvatske", gde im se gubi svaki trag. Komandant VI korpusa izvestio je 
Komandu 2. armije o masakru 35 građana 6. juna, koji su najpre ubijeni, a zatim bačeni 
u jamu rudnika u blizini Drniša, a drugih 30 odvedeno je u nepoznatom pravcu. 

Karabinjeri koji su potom izvršili istragu konstatovali su sledeće: zatvorenike je 
autobusom prevezao šofer Andrija Maričić. Na lokalitetu Velušić-Promina otvorio je vrata 

1 naredio da svi izađu, a zatim uzviknuo: „Pogledajte, ovo je vaše vječno prebivalište." 
LJudi su počeli da beže „ali bez rezultata, jer su vojnici otpočeli gađati iz mitraljeza, a 
potom su ih bacili u provaliju... Jama u koju su bačeni leševi ima jedan otvor radijusa od 

2 metra i dubinu od oko 10 metara, a služila je za vađenje aluminijuma." Slede zatim 

imena ubijenih: Popović Mihailo, sveštenik, Cvetković Jovan, službenik itd, uz potpis 
komandanta grupe karabinjera kapetana Umberta Bonasisija. Ista vojna jedinica uputila 
je izveštaj o ubistvu 10 srpskih đaka-studenata na lokalitetu Brezik, a u distriktu Gospić 
italijanski vojnici pronašli su još 30. maja 20 ubijenih Srba. U šumi pokraj sela Raduk, 
prema Lovincu, glasi dalje izveštaj, ubijena je grupa Srba iz Knina i Gračaca, a 
„bajonetima je raznet Srbin Kolumbrija Savo". 

Na lokalitetu Vriban ubijena su 4 Srbina. Izveštaj završava konstatacijom „da se 
trenutno u Gospiću nalaze 220 zatočenih Srba, 24 komunista i 4 žene". U jednom 
drugom izveštaju stoji. „Na stotine je umorenih u Ogulinu, Gospiću i Otočcu, a preostali 
Srbi pokušavali su da pobegnu u Italiju, ili Srbiju, i traže našu zaštitu..." 

Naši vojnici, sa njihovom prirodnom istančanom intuicijom, drže se dostojanstveno u 
odnosu na ovu delikatnu situaciju." Komanda VI korpusa izveštava 18. juna o ogromnim 
proporcijama u progonu Srba, posebno o zločinima počinjenim u Topuskom i Velikoj 
Kladuši. Komanda karabinjera, pridodata 2. armiji, obavestila je o ubistvu 30 Srba iz 
Knina, među kojima je bilo dečaka od 14 godina, a zatim dodaje da je 21. juna grupa 
Srba prebegla u njihove kasarne i zatražila zaštitu. Istog dana pokupljeni su seljaci sa 
svojih njiva, a srpskim porodicama u gradu naređeno je da napuste svoje kuće; svi su se 
našli u sabirnom centru na periferiji grada. Proveli su noć na otvorenom polju, u 
samrtnom strahu od ustaškog nasilja. Slične scene opisane su i u mestu Radušiću. 
„Mnogo napora smo uložili, ali nismo uspeli da vlasti privedemo na jednu liniju razuma i 
logike", završava svoj izveštaj komandant italijanskih karabinjera 24. juna 1941. 

Legija karabinjera obavestila je 25. juna prefekturu u Zadru, da su ustaše podmetnule 
mine pod gomile ubijenih Srba u Kistanju, kako bi „sklonili leševe Srba ubijenih proteklih 
dana". U istom mestu „ubili su 20 srpske dece". Ustaški poručnik Antun Zlikorić, koji je 
uzeo učešća u masakru Srba u Mostaru, izjavio je italijanskom komandantu: „Srbi i 
Jevreji moraju biti svi ubijeni, u Hrvatskoj ne može ostati u životu ni jedan jedini." 
Izveštaji italijanskih okupacionih snaga, upućeni višim vojnim instancama, pisani su sa 
dubokim saosećanjem sa patnjama Srba i Jevreja. Često su ponavljane reči: ,,La scena 
pietosa..." 

Vojnička pisma - svedoci ustaškog 
zverstva 



Vojnik Fornezi Domeniko u pismu svom bratu vojniku Fornezi Kristijanu 26. 
juna 1941. kaže: „...Dragi brate, italijanska vlada je predala Srbe u ruke 
Hrvatima, a Hrvati ubijaju Srbe, žene, ljude i decu... Ovaj varvarizam nikad nije 
viđen, štaviše, dragi brate, uzimaju devojčice i seku im dojke..." 




0 stanju u NDH i raspoloženju italijanskih vojnika svedoče najbolje njihova pisma 
upućena najbližim u Italiju. Tako, na primer, na adresu Ide Pecoli, (Via Rizorgimento 24, 
Bologna) 17. juna 1941. sa puno topline „dragoj Idini" piše Klemento, uz „pokušaj", kako 
sam kaže, da opiše događaje i sredinu u kojoj se našao. „Rasna borba se svakodnevno 
sve više raspaljuje, poprimajući vid ljudske tragedije." 

Količina telesa iz mase mrtvih se pokreće, najpre jedan, zatim dva, tri. Samo su ranjeni. 
Nakon enormnih napora rizikuju da izađu iz jame i noću prebegnu ovamo u obližnju 
italijansku zonuO Ogroman broj činjenica uvek u istom stilu, uvek sa istom brutalnošću. 
Nastavlja se gužva lokalnog stanovništva, u najvećem delu srpskog, koji traže našu 
pomoć. 

Naš komandant ne može intervenisati. Mi smo gosti. Poneki oficir se žrtvuje i 
transportuje kamion izbeglica u zonu Zadra. Istine radi, nisam učestvovao nijedanput u 
ovakvoj akciji, jer mi nije pružena prilika... Ne znam za sada nijednu reč njihovog jezika, 
ali vidim žene u plaču, jednu strašnu mizeriju. Oni što su uspeli pobeći o kojima sam ti 
pisao u mom prošlom pismu, transportovani su prošle noći našim kamionom preko 
granice. Večeras je situacija sledeća: Kod nas se nalaze 84 Srba u očekivanju da ih 
transportujemo preko granice. Najvećim delom muškarci, poneka žena, osmoro dece 
kojima sam poklonio šećer. Ustaše znaju da je ovde puno Srba. Situacija je zategnuta. 
Imam ogromnu želju da nešto učinim. ..Ti si daleko, verna u iščekivanju... Klemento." 

UBIJENI BACANI U JAME 

Od lokalnih ustaša svi se osećaju ugroženim. „Hapse se ljudi noću i apsolutna je 
misterija njihova dalja sudbina. Zatim priče iz prve ruke ili realnost. Nateraju 10 ljudi da 

iskopaju jamu i zatim ih ubijaju. Drugih 10 ih zakopavaju, a zatim sebi prave jame. 
Transport od otprilike 40, svi vezani, bačeni u jedan majdan, udaljen odavde 15 
kilometara. Ruku za ruku, mitraljezom gađani i bacani u glavnu jamu. 

Vojnik Fornezi Domeniko, (Šesto Big 79 Compagnia P.M.10), u pismu svom bratu vojniku 
Fornezi Kristijanu, (18 Regg, Fanteria 3 Big. 10 Comagnia P.M.2A) 26. juna 1941. kaže: 
„Posle 14 meseci provedenih u Veroni... našao sam se ovde u sredini među Hrvatima i 
Srbima i u ovoj revoluciji, koja je jadna stvar da uistinu svojski zaplačeš. Jer, dragi 
brate, italijanska vlada je predala Srbe u ruke Hrvatima, a Hrvati hoće da ubijaju Srbe, 
žene, ljude i decu od 7 do 8 godina i nas brine da noću budemo izvan službe zbog 
opasnosti da ne ostaviš kožu. Ovaj varvarizam nikad nije viđen, štaviše, dragi brate, 
uzimaju devojčice i seku im dojke..." 

U pismu gospođi Ventureli Terezini, (Viale Roma No 10, Bergamo) njen Silvio piše 20. 
juna o kiši i strašnim vetrovima u ovoj strašnoj zemlji, nastanjenoj „sa toliko rđavim 
svetom... Hrvati su grozni posvuda... Treba biti daleko od majke domovine da bi bio 
svestan snage njene velike civilizacije. Ovde se dešavaju stvari da ne poveruješ, video 
sam ljude druge zemlje, kako od srca ljube ruke italijanskim vojnicima koji su iz 
velikodušnosti rizikovali da ih spasu od sigurne smrti. Jadni Srbi koji su morali pretrpeti 
toliko divljaštva." 

Vojnik Fernando Batista, (4-B.M.S.I Comp. Intendeza 2 Armata P.M.10) u pismu svom 
ocu Domeniku, Via Pin Cit. Forno Canavesi-Torino) duboko potresen, opisuje šta čine 
„okrutni Hrvati jadnim Srbima koji ništa ne moguO Jednom, koga sam poznavao, isekli 
su glavu." A u drugom pismu, upućenom iz Knina 22. juna 1941. Alisi Konstantino, ( 
Pietro Via Cit. Časa Darvium. Forno Canavesti, Torino), kaže: „nije za verovati, fratri i 
sveštenici ubijaju ljude, jadne ljude čija je krivica samo u tome... što nisu katoličke vere. 
Naš pukovnik je sebi uzeo jedno jadno dete, jer bi do sada već bilo ubijeno od strane 
Hrvata." 

Vojnik Bertoni Đuzepe ( 6. Battaglionne Presidiario 79, Camp. Scalo Knin P.M.10) uputio 
je pismo poručniku Domeniku Spineli, (79 Reg. Fanteria - Roma C.P.A.I, tg. P.M.83) u 
kome ga izveštava da je u svom slobodnom vremenu odlazio do sada u crkvu, provodio 
po neki sat sa fratrima. „Sada to više ne mogu; posmatrao sam, i stvari stoje ovako. 
Ovde upravljaju fratri, imaju svoju partiju ustaša, svete se Srbima, ubijaju ih i čine tolika 
druga varvarstva. Italijanski vojnici su protiv toga... Sve ću ti pojasniti kada se vratim i 
kada budemo civili." 

Kako je papa primio Pavelića 




Ta svijest dovodi nas danas pred vas, da vas kao legitimni predstavnici Crkve Božje u 
Nezavisnoj Državi Hrvatskoj od srca pozdravimo kao njezina državnog poglavara s 
obećanjem iskrene i lojalne suradnje za bolju budućnost naše domovine. 

... I dok vas, evo, od srca pozdravljamo kao glavara Nezavisne Države Hrvatske, molimo 
„Oca zvijezda, od koga dolazi svaki dobri dar" ne samo pojedincu nego i narodnoj, 
odnosno državnoj zajednici, da vas obdari onim duhom, koji je glavaru države potreban, 
da svojim radom upravlja ,,in iustitia et veritate - u pravdi i istini", kao najčvršćem 
temelju Bogom blagoslovljene budućnosti!" 

U knjizi Benigara, čiji se sadržaj u katoličkim krugovima smatra krunskim dokazom da je 
Stepinac svetac, između ostaloga stoji nešto što je zapravo zapanjujuće, ali, nažalost, 
istinito: 

„Od vremena do vremena Stepinac je posredovao kod hrvatske vlade za neke 
progonjene i poubijane u logoru, što nekima na vlasti zbog tadašnjih političkih prilika i 
razloga nije ni najmanje pogodovalo, te je dolazilo do napetosti"... 

Zapanjujuće, najblaže rečeno, za vreme i prostor na kojem je za tako malo vremena 
izvršeno toliko mnogo, na stotine hiljada, grozomornih ubistava. On i dalje podržava 
ustašku vlast, te razularene ubice koje su bile u stanju da ubijaju i sopstvene majke, 
poput Dida Kvaternika, i nasuprot činjenicama koje su mu bile poznate, ako je hteo za 
njih da čuje iz pisama čestitog biskupa mostarskog Mišića, Grizigonova, Ritiga... 

I pored svih činjenica, pored mora zla i užasa, Benigar piše „da on u svom srcu ipak nije 
nosio nikakve odvratnosti prema Paveliću". To i sam Stepinac potvrđuje zapisom iz 
Krašića, iz dana posle puštanja iz Lepoglave, gde je do njega došla vest o atentatu na 
Pavelića u Argentini. 

U zapisu lepo stoji: 

„Žao bi mi bilo da mu se zlo dogodi, makar se nismo u mnogome slagali, makar mi je 
zadavao mnogo briga. Bog sam može ga prosuditi. Ja ga više puta nisam mogao 
razumjeti. Kad sam mu prigovorio što, znao je reći: 'Moja savjest je čista pred 
historijom'". 

Nastojanja Stepinca da Pavelić bude primljen kod pape urodila su plodom. Nije bitno što 
papa Pio DžII nije primio Antu Pavelića kao državnika, nego kako je u službenim 
vatikanskim krugovima zabeleženo, kao „običnog katoličkog vjernika". Time je moralna 
odgovornost pape za ratne zločine u Jugoslaviji postala još veća, jer se iz te činjenice 
može zaključiti da je vatikanskim krugovima bilo veoma dobro poznato sve ono što se u 
takozvanoj Hrvatskoj događalo. Činjenica da je po nalogu Ante Pavelića u Drugom 
svetskom ratu pobijeno ne samo na stotine hiljada Srba, nego i najmanje 40.000 hiljada 
Jevreja, kao i 80.000 Roma, kao i hiljade Hrvata antifašista, stvorilo je podozrenje 
izvesnih krugova u Vatikanu u odnosu na nadbiskupa Stepinca i Antu Pavelića. Sa druge 
strane, mnogi dokumenti utvrđuju učešće Vatikana u prevođenju preko 200.000 
pravoslavnih stanovnika u katoličku veru, koje je izvršeno u doba Pavelićevog masovnog 
ubijanja Srba. Takođe, postoji više izveštaja nemačkog poslanstva iz Zagreba 
Ministarstvu spoljnih poslova Trećeg rajha o zločinima ustaša u Hrvatskoj, kao i u Bosni i 
Hercegovini. 

Neprekidan lanac krvoprolića 



U selu Grahovcu, u blizini Petrinje, u jednom danu, i jednoj noći 24/25. jula 
ubijeno je 1.200 ljudi, među kojima veliki broj dece, dva dana kasnije u Slunju 
je masakrirano 80 ljudi, a u Vojniću 180. Bila je to samo predigra za ono što će 
se dogoditi 29. jula u srpskoj pravoslavnoj crkvi u Glini 



„Talas nasilja zahvatio je Dalmatinsku zagoru, i u selima oko Sinja, Drniša i Knina došlo 
je do masovnih ubistava na licu mesta; mnogi leševi ostavljeni su nezakopani, a neki su 
bačeni u kraške jame. U Gospiću je uhapšeno i podvrgnuto mučenju više od 1.000 Srba, 
među kojima velik broj žena i dece", izveštavao je komandant V korpusa. 

U okolini Lapca, i na susednim lokalitetima, „zlostavljanja od strane ustaša srpskog 
elementa uzelo je takve razmere da su mnoga sela potpuno napuštena. Ispred terora, 
stanovništvo je odbeglo u okolne šume. Brutalnosti su iste prema ženama i deci"." U 
neprekidnom lancu krvoprolića", izveštava komandant legije karabinjera 9. jula, ne 
isključuje se mogućnost „skorog revolta srpskog elementa protiv hrvatskog". Ništa bolja 
situacija nije bila u Slavoniji, na Kordunu i Baniji, Lici i Bosanskoj krajini. U selu 
Grahovcu, u blizini Petrinje, u jednom danu, i jednoj noći 24/25. jula ubijeno je 1.200 
ljudi, među kojima veliki broj dece, dva dana kasnije u Slunju je masakrirano 80 ljudi, a 
u Vojniću 180. Bila je to samo predigra za ono što će se dogoditi 29. jula u srpskoj 
pravoslavnoj crkvi u Glini. 

U dnevnom izveštaju domobranske jedinice sa područja Gospića navedeno je sledeće: ,,U 
noći 2/3. kolovoza postreljano je od strane vojnika-ustaša 700 osoba grčko-istočne 
vjere". U selu Trojvrhu „7. kolovoza ustaške postrojbe vršeći čišćenje... ostavile su na 
terenu 80 Iješina. Talijanska komisija je ovo obišla i fotograf išala". U izveštaju se potom 
dodaje da su masakrirani bili starci i nesposobni „koji su ostali u kućama, dok su 
sposobni seljaci odbjegli iz straha u šume". 

Domobranski potpukovnik Redelštajn, u izveštaju od 10. avgusta, javlja „da je jedan 
ustaški vod napao selo Vrebac. Ubio oko 400 ljudi, od toga preko 300 žena i djece". Na 
području Josip Dola „pronađeno je mnogo Iješina. Ovo su Iješine od ljudi koje su 

poubijale ustaše i ostavile u polju", sadržina je narednog izveštaja. I tako iz dana u dan, 
iz meseca u mesec, sve do kraja svog postojanja ispisivala je svoju istoriju mlada 
„hrvatska država". 

Domobranski potpukovnik Hojberger izvestio je 28. avgusta 1941. višu komandu da „od 
pre nekoliko dana, muslimani iz muslimanskih sela napadaju ona sjeverno od Otoka, 
uzimaju pravoslavnom pučanstvu stvari, stoku, hranu i t. si.". Izveštaj bojnika Stegera 
je precizniji i glasi: „Naoružani muslimani pod vodstvom oružničkog narednika Pilinger 
Martina - njih oko 200 izvršili su paljenje, pljačkanje i ubijanje grko-istočnjaka iz sela 
oko Žirovca. U brojnim izveštajima italijanskih jedinica naglašava se da su se ustaše 
toliko osilile da se uopšte ne obaziru na prisustvo italijanskih trupa, ugrožavajući svojim 
postupcima „dostojanstvo i čast italijanske vojske i italijanske zastave". Često je dolazilo 
do otvorenih konflikata između ustaša i Italijana koji su štitili srpski živalj. O tome 
govore i brojni dokumenti NDH. U izveštaju Ministarstva hrvatskog domobranstva od 20. 
avgusta 1941. konstatuje se da „talijanski časnici i vojnici zaštićuju živalj grko-istočne 
vjere i nagovaraju ga na neposluh prema našim vlastima... Osim toga, Talijani jako 
kritiziraju postupak naših vlasti i govore da su Hrvati barbari". U istom izveštaju navodi 
se i sledeće: „1. kolovoza je na području oružničke postaje Bužim ubijeno oko 1.000 do 
1.300 Srba." 

,,U vrijeme od 31. srpnja do 3. kolovoza je na području oružničke postaje Bravsko, kotar 
Ključ, ubijeno 139 Srba, sumnjivih da pomažu četnike." 

„Zbog pobune seljaka grčko-istočne vjere, na području kotareva Bosanski Petrovac, 
Ključ, Bosanska Krupa i Sanski Most je u selu Hrustovu od strane ustaša strijeljano oko 
500 seljaka grčko-istočne vjere od 31. srpnja do 8. kolovoza, a na području postaje 
Ilidža Iješevi pokopani na licu mjesta". 

Domobranski general Marić požalio se Ministarstvu hrvatskog domobranstva da je 
„talijanski general Lucano saopćio našem oružničkom vodniku da mora prisustvovati 
ekshumaciji Iješina Srba iz Huma, koju misli izvršiti za par dana... Isto tako da ima 
prisustvovati istrazi povodom tih pogibija, iako su one izvršene prije 2 do 3 mjeseca". 

Zverstva kakva svet nije video 



U Hercegovini, masovna ubistva otpočela su 1. juna 1941. Malu decu, njih oko 
50, odvojili su od majki, i poubijali na očigled njih. Milevi Medan, koja je bila 
pred porođajem, rasekli su stomak, izvadili dete, a zatim ga sasekli na komade. 
Silovali su devojke na zverski način pred preneraženom masom građana 




Komanda jedinica koje su bile locirane na ostrvu Pagu izvestila je talijanskog guvernera 
za Dalmaciju da je: „Velik deo od 5.000 pravoslavaca interniranih u koncentracioni logor 
Slano (ostrvo Pag) masakrirano od strane ustaša i bačeno u zajedničku jamu... Vođa 
ustaša ovog lokaliteta je dr Zubović." General NDH Lukić izvestio je svoje 
pretpostavljene da je 2. septembra 1941. talijanski lekar iz sastava Druge armije 
otputovao za Tribanj, Oštarije i Pag s ciljem „utvrđivanja i pregleda vode tj. da ne bi 
voda u ovom kraju, gdje ima njihovih posada, bila zaražena od zaraznih bakcila, a koji bi 
poticali od Iješina koje su. ..ustaše ubijale i bacale u različite jame". 

U Hercegovini, gde su ustaše imale snažnu potporu katoličkog sveštenstva, masovna 
ubistva otpočela su 1. juna 1941. Slučaj sela Prebilovci zaslužuje posebnu pažnju. Prvi 
pokolj stanovništva izvršen je na Vidovdan 28. juna. Privremeno su pošteđeni samo oni 
stanovnici koji su prešli u katoličku veru, ali njih je uskoro zadesila još gora sudbina. U 
noći između 3. i 4. avgusta, ustaše iz susednih sela, sa kojima su do tada živeli u 
dobrosusedskim odnosima, stegli su obruč oko sela, pohapsili meštane i zatvorili ih u 
osnovnu školu. Malu decu, njih oko 50, odvojili su od majki, i poubijali naočigled njih. 
Milevi Medan, koja je bila pred porođajem, rasekli su stomak, izvadili dete, a zatim ga 
sasekli na komade. Usledilo je potom silovanje, silovali su devojke na zverski način pred 
preneraženom masom građana. Sledećeg dana 830 zatočenika prebačeno je u selo 
Šurmance, a 6. avgusta, pod rukovodstvom ustaškog glavara Ivana Jovanovića Crnog, 
bačeni su u jamu Golubinka. Uz poslednju žrtvu bačeno je u jamu nekoliko bombi. 

„Ovi ljudi", započinje svoj izveštaj Zapovjedništvo Vojne krajine, „osim toga što su 
grčko-istočne vjere, tučeni su nemilosrdno kundacima, po prsima, leđima i krstima do 
nesvjesti; zapovjeđeno im je da se skinu, vučeni su zatim za mošnje po čitavoj sobi u 
kojoj su se nalazili, udarani oštrim gvozdenim predmetima u glavu, sve dotle dok lubanja 
ne bi prsla i tako dalje... Jedan Hercegovac poslije ovakvog ogavnog posla, pojavljuje se 
na zaprepašćenje prisutnih, sav krvav, u lokalu jajačkog gostioničara Augusta, pijan vadi 
krvavi nož, liže ga na očigled zaprepašćenih pogleda gostiju... Ovi se događaji 
ponavljaju." Sledi zatim izveštaj o događajima u Jezeru. „Pohvatali sve žene, djecu i 

starce grčko-istočne vjere koji nisu uspjeli i mogli da uteknu... Ova sirotinja poklana je 
na najgrozniji način." U izveštaju se zatim dodaje „da ovo klanje nije imalo nikakve veze 
sa borbama protiv četnika, jer tu četnika nije ni bilo". Po oceni Zapovjedništva, poklano 
je 165 lica, „koliko se na brzinu moglo ustanoviti. Međutim, nije isključeno da je ovaj 
broj veći, kada bi se računala sva ona trupla, koja je tih dana kroz Jajce nosila rijeka 
Vrbas, radi čega je moralo biti obustavljeno kupanje na jajačkim plažama." Prema ovom 
izveštaju, domobrani su pokušali da spreče dalje krvoproliće, pa su preostale Srbe 
smestili u crkvu i sinagogu, ali je 100 ustaša savladalo domobransku stražu i izvuklo ih iz 
crkve. „Neispavane i izgladnele starce, žene i djecu, vežu žicom dvoje i dvoje, trpaju u 
kamion i voze u pravcu katoličkog sela Podmiločja na udaljenosti od 4 kilometra. Ovdje 
ovi nesretni ljudi izlaze na zapovjed iz kamiona, da bi moglo otpočeti jedno od 
nezapamćenih najstrašnijih i najkrvoločnijih zvjerstava... Presjecaju krvnički vratove iz 
kojih šiba krv. Ono što nije na ovaj prizor izgubilo svjest, nadčovječanskim krikovima i 
jaukom koji se promaljaju kroz noć, bude dobre seljake katoličkog sela Podmiločja, koji 
bespomoćno doživljavaju isto toliko teške trenutke... Već sviće, a klanje još traje... 
Bacaju se poluživi ljudi u rake... Iz zemlje čuje se još po koji glas poluživog očajnika." 
Seljaci sela Podmiločja kopali su rake i posle svega sa „gnušanjem" govore o ovom 
događaju, navodi se u izveštaju. 




iv iv iv. krajinaforce.com 



Genocid u Jugoslaviji 



Generalna proba pakla 



Mnogobrojni su nemački izveštaji o zločinima kojima su ispisivane poslednje 
stranice istorije NDH. Srbofobija je imala primat nad ideološkim 
opredeljenjima. U Sisku je 4. maja 1945, samo nekoliko časova pre no što je 
grad oslobođen, poubijano i bačeno u Savu oko 500 Srba 




Kapitulacija Italije i uspeh savezničkih snaga na svim frontovima doveli su do previranja 
u svim društvenim slojevima u NDH, ali to nije pokolebalo ustašku vlast u ostvarenju 
svog osnovnog zadatka, uništenja srpskog naroda. Oktobra 1944. u selu Hrastovac 
ubijeno je 1.256 Srba, a u Dvoru na Uni 1.556. Masakri su tih dana prošireni na Liku, 
stradala su sela Brlog kod Otočca, Dobro Selo kod Donjeg Lapca, Smiljan itd. 
Interesantan je izveštaj koji je tih dana dostavio Stjepan Gaži, inače službenik 
Jugoslovenskog kraljevskog konzulata u Ženevi, svom stranačkom lideru u Londonu dr 
Krnjeviću. On govori o potištenosti Hrvata u zemlji: ,,I oni koji su isprva prišli ustašama i 
to iz uvjerenja ili zbog špekulacije, danas su najvećim dijelom razočarani, povlače se, 
osuđuju sve to i odriču se učinjenog" (Podvukla S. A.). 

Godina 1944. bila je za NDH godina najtežih iskušenja i opterećenja - zavladala je opšta 
nesigurnost u zemlji, haos u saobraćaju i nedostatak osnovnih prehrambenih proizvoda. 
Neverovatno, ali je istinito da su pogromi i tad nastavljeni. Berlin je energično zahtevao 
od poslanika Kašea da interveniše kod hrvatskih vlasti da se spreči divljanje ostataka 13. 
SS „Handžar" divizije, ali je sve bilo uzaludno. U logorima su masovno likvidirani 
zatvorenici i spaljivanjem brisani tragovi zločina. Organizovane su zasede koje su 
sačekivale grupe Nedićeve straže, četnika ili pristalica LJotića, koji su se povlačili na 
zapad pred nastupom partizanskih jedinica. Svi su ubijani bez milosti i pored sporazuma 
koji je postignut sa nemačkim okupacionim snagama i Pavelićevog obećanja da će im biti 
omogućen slobodan prolaz. Ovi poslednji zločinački trzaji izazvali su buru protesta i 
ogorčenja i samog Berlina. Ribentrop je lično naložio poslaniku u Zagrebu da odmah 
preda Paveliću protestnu notu. U strogo poverljivom Ribentropovom telegramu navodi se 
sledeće: 

LJOTIĆEVO RAZOČARENJE 

U drugom telegramu upućenom lično Ribentropu Nojbaher je javio daje Luburić poubijao 
u Zagrebu LJotićeve pristalice, koje su se prebacivale na zapad. LJotić je tako, navodi se 
u telegramu, izgubio „svoje prve saradnike i elitu oficira koji su godinama stajali uz nas u 
borbi... To je prosto neshvatljivo". 

- 23. i 24. novembra 1944. ustaške brigade kod Jasenovca zaustavile su transport 
(Feldlazeretts 615) ranjenika, iz vagona, pod pretnjom oružjem, izvukli ranjene srpske 
dobrovoljce i zatim ih poubijali. 

- 7. decembra 1944, 36 oficira - srpskih dobrovoljaca, koji su se borili na strani 
nemačkih snaga, nasilno su izvukli iz nemačkog transporta na zagrebačkoj železničkoj 
stanici i, pored protesta nemačkog vojnog predstavnika koji ih je službeno pratio za 
Rijeku, odmah u blizini same stanice poubijali. 

U telegramu se navode i drugi zločini uz kategoričan Ribentropov zahtev da se 
odgovorna lica egzemplarno kazne i da Poglavnik preduzme hitne mere da se slični 
postupci ne ponove. 

Ribentropov protest nije urodio plodom. Nojbaher je sa ogorčenjem izvestio Vrhovnu 
komandu za Jugoistok i ministra inostranih poslova da je ustaška brigada iz Koprivnice, i 
pored žestokog protivljenja tamošnjih nemačkih vlasti, 18. decembra 1944. mučki 
poubijala transport od 140 ranjenih Đujićevih četnika. 

Nojbaher opisuje i veliko LJotićevo razočaranje u Nemce, uz konstataciju da je LJotić 
duboko deprimiran i da više ne može pogledati u oči svojim pristalicama, a zatim dodaje: 
,,I Nedić je pod teškim utiskom. Ako mi dozvoljavamo da hrvatska vlada ubija 
dobrovoljce i tretira ih kao pseće lešine, to je udarac za same Nemce i naša nastojanja 
da mobilišemo srpske nacionaliste, to je rušenje autoriteta Rajha i nemačkog Vermahta". 

Mnogobrojni su nemački izveštaji o zločinima kojima su ispisivane poslednje stranice 
istorije NDH. Srbofobija je imala primat nad ideološkim opredeljenjima. U Sisku je 4. 
maja 1945. poubijano i bačeno u Savu oko 500 Srba, samo nekoliko časova pre no što je 
grad oslobođen. 




www. krajinaforce.com 



Genocid u Jugoslaviji 



Umiranje pre smrti 



U logorima NDH postojale su dve grupe zatočenika: Srbi, Jevreji i Romi, koji su 
upućivani u logore direktno, kao bezvredan ljudski materijal, čak „štetan i 



jugoslovenski orijentisani Hrvati. Za ostale Nemci su imali zasebne logore na 
teritoriji NDH 



Koncentracioni logori, za razliku od masovnih pogroma o kojima je bilo reci, 
predstavljaju institucionalizovane oblike masovnih umorstava. 

U logorima NDH postojale su dve grupe zatočenika: Srbi, Jevreji i Romi, koji su 
upućivani u logore direktno, kao bezvredan ljudski materijal, čak „štetan i suvišan" i 
individualni politički zatočenici, kao što su bili komunisti, masoni i jugoslovenski 
orijentisani Hrvati. Povremeno su u logor dovođeni zarobljeni partizani i četnici, ali retko, 
jer su Nemci na teritoriji NDH imali svoje zasebne logore. 

U pogledu sudbine ljudi koji su dovođeni u logor kao grupe Srba, Jevreja ili Roma - koje 
su činile oko 99 odsto od ukupnog broja umorenih, neizvesnosti nije bilo. NJima je 
predstojala i grupna smrt. Zatočenici su odvođeni u povorkama na određeni lokalitet, 
gde su vršena masovna umorstva. Na čelu povorke išao je odred ustaša, obično pevajući 
i noseći maljeve, iza njih su bili na smrt osuđeni zatvorenici, a na kraju povorke opet 
ustaše. U pogledu individualnih zatočenika povlačena je razlika shodno karakteru i 
stepenu protivljenja ustaškom režimu; to su bili jugoslovenski orijentisani Hrvati, bivši 
aktivisti organizacije „Sokol", Hrvati osumnjičeni kao inostrani špijuni, masoni, a posle 
22. juna 1941. i komunisti. Cilj individualnog upućivanja u logor kretao se u rasponu od 
prevencije i slanja u logor na određeno vreme, pa do fizičkog uništenja, što je zavisilo od 
procene Ustaške redarstvene službe. 

ORGANIZACIJA LOGORA 

Sistem logora u NDH građen je, u principu, po uzoru na nacističke logore. Planove za 
izgradnju logora, prema nemačkim izvorima, sačinio je Maks Luburić još u emigraciji. 
Nakon formiranja NDH Luburić je upućen u Nemačku, kako bi se bolje upoznao sa 
organizacijom logora. 



suvišan", i individualni politički zatočenici, kao što su bili komunisti, masoni i 

Srbi, Jevreji i Romi upućivani su u logor, po utvrđenom planu, koji je sačinjavan na 
lokalnom, što će reći kotarskom ili još niže seoskom nivou. 0 tome svedoče mnogi 
dokumenti. Hapšenje komunista, ili drugih političkih neprijatelja NDH, vršeno je 
individualno i oni su zadržavani najpre u zatvorima, a tek potom, pojedinačno ili po 
nekoliko njih otpremani su u logore. Otuda o njima i postoje najpotpuniji podaci, koji se 
najčešće koriste u do sada objavljenim knjigama. I o Jevrejima su sačinjavani spiskovi, 
ne zbog pedantnosti u vođenju evidencije, nego su preko spiskova umorenih Jevreja 
ustaše dokazivale svoju odanost nacizmu. Romi su ubijani na svakom koraku, ,,u 
pokretu". Njihova konačna, bezimena likvidacija usledila je nakon naređenja Vrhovnog 
oružanog zapovjedništva od 20. maja 1942, upućenog svim potčinjenim pukovnijama, 
da se svi preostali Cigani sprovedu u koncentracioni logor. Srbi su ubijeni po unapred 
dostavljenim spiskovima, a i bezimeno, kako kad. Spiskovi su, međutim, naknadno 
uništavani, naročito nakon što je u svet prodrla vest o zločinima. Nekadašnji komandant 
jasenovačkog logora LJubo Miloš, na saslušanju pred organima vlasti FNRJ, izjavio je: 
„Ukupan broj likvidiranih zatočenika u logoru Jasenovac, ciglana s okolinom, kako za 
moje vrijeme, a tako i za cjelog opstojanja logora Jasenovac, ne bi mogao reći niti ja niti 
itko drugi, jer transporti koji su upućivani na likvidaciju nisu nigdje, ni u kom slučaju, 
zavođeni u knjige ili tome slično, a s namjerom da se ne bi znalo koliko je ljudi 
likvidirano. U svakom slučaju taj broj je ogroman i upravo nepojmljiv." 

Uništenju Srba, Jevreja i Roma u logorima NDH prethodile su mere fizičke i psihičke 
torture, koja je imala za cilj razaranje ljudskog personaliteta. Pri ulasku u logor žrtvama 
je oduzimana poslednja imovina, čak i odelo i obuća. Sve te mere vodile su totalnom 
razaranju ljudske ličnosti, i tu se može naći delimično objašnjenje zašto su u logorima 
grupe mirno i bez otpora odlazile u smrt. 

Grupna umorstva, s jedne strane, i individualna, s druge, diktirala su intenzitet i metode 
nasilja. Dok su se na grupna umorstva primenjivale svirepe metode, nad kojima su se 
čak i Nemci zgranjavali, u odnosu na političke zatočenike primenjivane su normalnije 
metode nasilja: streljanje ili vešanje, ukoliko je bila po sredi smrtna kazna. Postavlja se 
pitanje: da li se svi zločini počinjeni u logorima NDH mogu podvesti pod pojam genocida, 
i da li se ti logori mogu svrstati pod pridev genocidni. 

Smrt - najefikasniji lek za zatočenike 



Logori su bili državne institucije sa čvrstom organizacijom. Nadležnost nad 
logorima poverena je Ustaškoj redarstvenoj službi, na čijem je čelu bio najpre 
Mijo Babić Đovani, a od juna 1941. Vjekoslav Luburić Maks. Postojali su sabirni 
logori, koncentracioni logori i logori za taoce 




Ovlašćenje za osnivanje logora dato je generalno Ustaškoj nadzornoj službi, a donošenje 
odluke o upućivanju lica u logore povereno je ustaškom redarstvu, kao grani Ustaške 
nadzorne službe. Protiv ovih odluka nije bilo pravnog leka. Pavelić je 20. jula 1942. 
doneo novu precizniju zakonsku odredbu o upućivanju lica u koncentracione logore kao i 
pojedinih članova „obitelji osoba, koje same ili u zajednici s oružanim skupinama 
narušavaju javni red i sigurnost, ili koje ugrožavaju mir i spokojstvo hrvatskog naroda". 
Logori su, dakle, bili državne institucije sa čvrstom organizacijom. Nadležnost u odnosu 
na logore poverena je Ustaškoj redarstvenoj službi, odnosno njenom trećem uredu, na 
čijem je čelu bio najpre Mijo Babić Đovani, a od juna 1941. Vjekoslav Luburić Maks. 
Nakon ukidanja UNS, organizacija i uređenje logora povereno je Državnom ravnateljstvu 
za ponovu. 

Logori u NDH zvanično su klasifikovani u tri kategorije: 1) sabirni logori, 2) 
koncentracioni logori i 3) logori za taoce. Sabirni logori bili su namenjeni za prvi prihvat 
zatočenika, odakle su ovi upućivani u koncentracione logore, na rad u Nemačku ili na 
iseljenje. 

Svirepa ubistva 

Nisu bili retki slučajevi da su neki logori ukidani na veoma prost način - ubijanjem svih 
zatočenih lica. Komandant karabinjera kapetan Umberto Bonasisi izvestio je italijanskog 
guvernera za Dalmaciju 28. jula 1941. da je ,,u Smiljanu u blizini Gospića formiran 
koncentracioni logor, gde se nalazi oko 5.000 Srba pravoslavaca. Uslovi su toliko loši da 
će nesumnjivo izazvati laganu smrt". Po ustaškoj klasifikaciji to je bio sabirni logor, ali su 
sva zatočena lica umorena na svirep način. 

Sabirni logori formirani su širom NDH, s kraćim ili dužim vremenskim trajanjem. 

Postojali su u Donjem Miholjcu, Dubici, Kostajnici, Virovitici, Bjelovaru, Slavonskoj 
Požegi, Zemunu, Vinkovcima itd. Kao sabirna mesta služile su i škole, pravoslavne crkve 
i sinagoge. Neretko tu su vršena mučenja i masovna ubistva. Posebni logori za taoce 
formirani su u Rumi, Osijeku, Brodu na Savi. 

Prvi koncentracioni logor formiran je 29. aprila 1941. u Koprivnici, u prostorijama fabrike 
hemijskih proizvoda „Danica", a prvi zatočenici bili su Srbi i Jevreji iz Pakraca, Grubišnog 
Polja i Križevaca. Prvi zapovjednik logora bi je Martin Nemec, a nasledio ga je Nikola 
Herman. Direktive za organizaciju logora i postupanje sa zatočenicima primali su od 
Eugena Kvaternika, Mije Babića i Mije Bzika. Kroz logor je prošlo 5.000 zatočenika. 

Logor je rasformiran februara, a zatvorenici, koji nisu do tada poubijani, premešteni su u 
druge logore. Ravnateljstvo za javni red i sigurnost uputilo je raspis 8. jula 1941. svim 
župskim redarstvenim ravnateljstvima da „grčko-istočnjake i Židove ne šalju u Danicu 
nego u Gospić". 

U zgradi bivše kaznione formiran je maja 1941. logor u Gospiću, a osnovao ga je Jozo 
Rukavina. U naređenju ustaškog redarstva iz Zagreba od 19. jula 1941. precizirano je da 
se „postepeno svakog dana počne sa upućivanjem u koncentracioni logor Gospić Srba, 
financijalno i intelektualno jačih u grupama od 20 do 30 ljudi". Iz svih krajeva stizali su 
transporti u Gospić, koji su raspoređivani u samom mestu, ili u logoru Jadovno, 
smeštenom u jednoj kraškoj uvali u blizini jednog ponora. Kapaciteti logora iznosila su 
3.500 zatvorenika, ali su zatvorenici sukcesivno ubijani i bacani u jame na Velebitu 
(Grigin brijeg, Šaranova jama itd.). Naređenje ustaškog redarstva u Zagrebu izvršavano 
je disciplinovano i bez pogovora. „Upućuju Vam se dole navedeni Židovi i Srbi- 
komunisti", glasi dopis ustaškog redarstva iz Banja Luke od 24. jula, upućen na ruke 
ravnatelja logora. A njegov tajnik Antun Vrebac će istim hladnim birokratskim stilom 
potvrditi prijem Srba i Židova, sprovedenih po ustaši LJubomiru Ćorku. 

Isti postupak, isti stil i jezik o prijemu Srba i Jevreja iz mnogih mesta Slavonije! Veliki 
župan iz Dubrovnika suočio se, međutim, sa problemima, pa je od podmaršala Lakše 
tražio dodatna uputstva. Izvestio ga je 5. avgusta da je po nalogu „Ustaškog 
povjereništva za Bosnu i Hercegovinu gospodina Francetića... uhićeno 235 lica 
pravoslavnih. Od tog, do sad upućeno u logorište Gospić 145 lica, a ostalo je još uhićeno 
80. Među uhićenim licima bilo je 80 posto žena i djece, a tako isto i među onim koji su 
ostali. Moralo se je iseljavati i žene i djeca, jer su starješine bile uhićene, a za njih se ko 
nije imao starati. Molim nalog šta da radim sa ostalim uhićenim licima." Lek je ubrzo 
pronađen, svi su poubijani po kratkom postupku. 

Pakao monstruozne NDH 



Logor na ostrvu Pagu bio je smešten u uvalama Slanom i Metajni. Prvi 
zatvorenici, Srbi i Jevreji, stigli su juna 1941. i bili su smešteni na otvorenom 
prostoru ograđenom žicom. Žrtve su ubijane i bacane u jamu ili u more. U 
potresnom izveštaju lekarske ekipe konstatuje se da su žrtve prethodno 
stravično mučene 

Logor „Jadovno" dobio je ime po istoimenom srpskom selu, a formiran je krajem juna 
1941, pošto su poubijani svi stanovnici ovog sela. Zatočenici ovog logora ubijani su 
tupim predmetima, i to tako da najpre formiraju živi lanac čvrsto povezan ispred ponora, 
pa kad prva žrtva u lancu bude gurnuta u ponor, ona redom povuče i sve ostale. U 
Jugoslovenskoj enciklopediji navodi se da je u „Jadovnu" ubijeno 35.000 Srba i Jevreja. 
Naknadna istraživanja upućuju na daleko veći broj. 

Početkom jula 1941. formiran je sabirni logor i u Capragu, u nekadašnjem vojnom 
magazinu, a bio je namenjen prvenstveno za srpske pravoslavne sveštenike i njihove 
porodice. Logor je zatvoren septembra iste godine. Avgusta 1941. formiran je u Sisku 
„prolazni logor za izbjeglice", sa odeljenjem za decu, koje je funkcionisalo sve do 
početka 1945. Upravnik logora bio je Ivan Stier, a kasnije Martin Brkić. 0 stanju logora u 
Sisku najrečitije govori izveštaj Zapovjedništva oružničke pukovnije iz Siska od 26. jula 
1943. u kome piše: ,,U oba logora nema vode za piće, nema ni posuda za primanje jela". 
U logoru su primenjivane drakonske kazne. Sastojale su se u stajanju na jednom uskom 
prostoru „žicom ograđenom i to po nekoliko sati, na suncu ili kiši, bez jela i pića i 
vješanja o drvo. Postojao je jedan naročito određeni drveni stub, ukopan u zemlju, za 
koji su vezivali osuđenike, tako da nisu mogli nogama dodirivati zemlju. Tako bi 
kažnjenik visio do iznemoglosti". Kroz ovaj logor prošlo je 7.000 dece. Samo u prve dve 
godine umrlo je 1.600. Poslednji logoraši, njih oko 45, ubijeni su 4. i 5. maja 1944, 
neposredno pred oslobođenjem ovog grada. 

Logor „Kerestinec", 25 km daleko od Zagreba, formiran je maja 1941, a prva grupa 
zatočenika stigla je istog meseca, sastavljena pretežno od istaknutih komunista. Pokušaj 
njihovog oslobođenja, u noći između 13. i 14. jula, završio se neuspehom, nakon čega je 
logor rasformiran. 

Žrtve bacane u jamu ili u more 

Logor na ostrvu Pagu nalazio se pod komandom Ivana Devčića zvanog Pivac, a bio je 
smešten u uvalama Slanom i Metajni. Prvi zatvorenici, Srbi i Jevreji, stigli su juna 1941. i 
bili su smešteni na otvorenom prostoru ograđenom žicom. Tek naknadno sagrađene su 
barake. Žrtve su i ovde ubijane tupim predmetima i bacane u jamu na lokalitetu 
Fornače, ili u more, na sličan način kao u Jadovnu. Logor je likvidiran 20. avgusta 1941, 
pre no što je ostrvo predato Italijanima. Sanitarna sekcija V korpusa italijanske armije 
izvršila je vađenje leševa iz plitkih jama i njihovu kremaciju, kako bi se izbegla 
epidemija, uz prethodno odavanje pošte mrtvima. U potresnom izveštaju lekarske ekipe 
konstatuje se da su žrtva prethodno stravično mučene. Izvršena je ekshumacija 791 
osobe, od čega 407 muškaraca, 293 žene i 91 deteta od 5 do 15 godina. Leševi iz dubljih 
jama nisu vađeni, kao ni oni bačeni u more. 

Logor „Kruščica", blizu Travnika u Bosni, kratko je postojao, a bio je namenjen isključivo 
za žene i decu. Raspušten je krajem septembra 1941, kada su preostali zatvorenici 
prebačeni u Jasenovac i tu poubijani. 

„Lobograd", blizu Zlatara-Bistrice u Hrvatskom zagorju, osnovan je septembra 1941, a 
namenjen je takođe ženama i deci. Prvi transport od 1.450 Jevrejki, 250 Srpkinja i 
nekoliko desetina dece, stigao je prvih dana oktobra. Na čelu logora nalazili su se Karlo 
Heger i njegov brat Vilbald. Žrtve su ubijane, ali velik deo umro je od gladi. Nakon 
epidemije tifusa oktobra 1942. logor je zatvoren. Mali broj preostalih zatvorenica, 
Jevrejki, transportovan je u Aušvic, a Srpkinja u Staru Gradišku. 

Jasenovac - logor smrti 



Jasenovački logor zvanično je kvalifikovan kao „sabirni i radni". On nije bio ni 
jedno ni drugo. Naziv je bio samo kamuflaža. Rečju, bio je to logor smrti, mesto 
masovne egzekucije. Tu je pobijeno, prema stručnom istraživanju, 360.000 
zatočenika 




U sistemu ustaških logora Jasenovac je zauzimao primarno mesto. Bio je smešten u 
močvarnom predelu na obali reke Save, u blizini istoimenog mesta, nastanjenog srpskim 
življem koje je ubrzo poubijano. Katolički sveštenik Juretić izvestio je dr Krnjevića u 
Londonu 10. juna 1942. da logor Jasenovac predstavlja pravo gubilište. „Nigdje niste čuli 
ni čitali za takve grozote pod GPU, ili Gestapoom, kakve čine ustaše. To prelazi svaku 
fantaziju. LJudi se muče na najgrozniji način''. 

Osnivač i prvi komandant logora Vjekoslav Luburić i sam je učestvovao u pokoljima 
zatočenika. Logor se sastojao od pet jedinica objedinjenih zajedničkom komandom: 
logor I Bročice, logor II Krapje, logor III Ciglana, logor IV Kožara, i ženski logor Stara 
Gradiška. 

Jasenovački logor zvanično je kvalifikovan kao „sabirni i radni". On, zapravo, nije bio ni 
jedno ni drugo. Naziv je bio samo kamuflaža da bi se prikrila stvarna priroda logora. Bio 
je to, u bukvalnom smislu reči, logor smrti, mesto masovne egzekucije. Rad u logoru, 
ukoliko ga je bilo, svodio se na njegovo održavanje, odnosno na pripremne radnje za 
umorstva ljudi. Kao što je zabeležio očevidac logoraš, radeći na nasipu reke Save koja je 
predstavljala prirodnu ogradu logora, „ko god bi posrnuo ubijan je. Vrlo često su ljudi 
tako ubijani i jednostavno bacani u nasip, koji je sagrađen na stotinama zatočeničkih 
leševa". Zatočenici su smeštani u barake, bez elementarnih higijenskih uslova. Hrana se 
sastojala od jednog obroka dnevno, i to čorbe od repe ili pasulja, bez ikakve masnoće i 
bez hleba. Kapacitet logora iznosio je u prošeku 3.000-4.000, a sav višak zatočenih bio 
bi likvidiran odmah kao suvišan. 

UBIJANI NA 50 NAČINA 

Bivši zatočenik jasenovačkog logora naveo je u svojoj knjizi 50 načina ubijanja 
zatvorenika, od vatrenog oružja koje je bilo rezervisano za „važnije" ličnosti, preko 
vešanja, pa do ubijanja drvenim maljem, gvozdenom šipkom ili klanja noževima, 

specijalno proizvedenim za tu svrhu. Nisu izostala ni umorstva batinanjem i lišavanjem 
vode i hrane. 

Stratišta su se prostirala na širokom prostoru na desnoj obali Save, od Dubičkih krečana 
do sela Gradina. Tu je pobijeno, prema stručnom istraživanju, na tom lokalitetu, 360.000 
zatočenika. Ubijanje je vršeno i po okolnim šumama. Uštica, na levoj obali Save, 
nizvodno od Jasenovca, ubraja se među najveća stratišta. 

Način ubijanja opisao je u svojoj knjizi bivši logoraš Ciliga. Zatočenici su dovođeni do 
jednog jarka, naređeno im je da kleknu na jedno koleno i da se okrenu prema jarku: „... 
Svi su kleknuli mirno, bez riječi, bez gesta protesta kao da se radi o molitvi ili lijeganju 
na počinak. Svi hitci u potiljak, sva padanja na zemlju slijedila su bez krika, tiše nego 
padanje presječenih stabala u šumi. Samo kod posljednjeg bio je mali incident, ako se to 
tako može nazvati. On je nakon hica u zatiljak ostao čvrsto na koljenu. Nakon drugog 
hica on se malo stresao, ali nije pao. Ustaškom zastavniku to je već bilo previše. Izvadi 
nož i zabije ga nesretniku ravno u srce... Tako je i posljednji osuđenik pao na zemlju, 
dok je zastavnik podizao okrvavljeni nož k svome licu. Sve se to odigravalo u prisustvu 
drugih zatočenika, kojima je posle naređeno da se raziđu i vrate u barake. 

Termička sredstva ubijanja usledila su nešto kasnije, kada se zbog masovnog dovođenja 
novih zatočenika nije mogao drugačije obaviti „radni" zadatak. Spaljivani su leševi, ali i 
živi ljudi u omanjim prostorijama ili u „specijalnim tunelima". 0 tome govori zapis dr 
Samuela Pinta, koji je igrom slučaja ostao živ: „Ubijali su ih na taj način da su žrtvama 
nožem rasparali trbuh i udarali ih maljevima u glavu, a ponekad još žive bacali u vodu. 
Ponekad su opet mrtve spaljivali u velikim pećima ciglane ili keramike. U ove peći su 
često bacani živi ljudi jer ustaše nisu stigle da ih poubijaju - a dešavalo se da su ustaše 
htjele ustanoviti kapacitet tih peći ako ih lože ljudima, umesto običnim gorivom, pa su 
stoga spalili više samo maljem omamljenih zatočenika". Izgradnju ovih peći projektovao 
je i njima rukovodio inž. Hinko Pićili (Hinko Piccilli). Prema kazivanju dr Zeca, inače 
zatočenika logora, jedan polupijani ustaša se hvalio „da je prošle noći postigao svoj 
rekord i ubio 1.152 žrtve", a onda je „tražio od Ijekara injekciju morfija, jer su ga 
progonila lica pobijenih". 

Specijalizovani logori za decu 



Formiranje posebnih koncentracionih logora za mališane, predstavlja 
jedinstven primer u istoriji, a taj bestijalni čin karakteriše ND Hrvatsku 




Među ubicama u jasenovačkom logoru bilo je ljudi bez elementarne kulture, robova 
najnižih strasti, ali i ljudi sa akademskim obrazovanjem. Dva njegova upravnika bili su 
katolički sveštenici. Po bogatstvu varvarskih metoda logor Jasenovac zauzima 
jedinstveno mesto u svetu. Nemački kapetan obaveštajac Artur Hefner opisao je 18. 
novembra 1942. ovaj logor sledećim rečima: „Radi se o logoru najgore vrste koji se 
može uporediti sa Danteovim internom. " Koliko je ta konstatacija tačna može da potvrdi 
zapis dr Samuela Pinta. Govoreći o nadi zatočenika da će bar o božičnim praznicima u 
logoru zavladati mir, on piše: „Na sam Božić 1941. dovedena je grupa Srba iz Pakraca i 
pakračkog kotara. Tu su se odmah sastali najkrvaviji saradnici Luburića: Ivica Matković 
iz Šibenika, LJubo Miloš iz Hercegovine, Jozo Matijević iz Gospića, Mujo Musić iz Bihaća ili 
Cazina i još neki pomagači. Počelo je klanje. Upravo su se ustaše natjecale tko će biti 
krvoločniji. Vađenje srca, grkljana i očiju sa ustaškim bodežima i klanje trajalo je cijeli 
dan." 



Po još jednoj osobenosti izdvaja se ovaj logor - po nesrazmeri između stvarne moći 
NDH, i broja ubijenih u Jasenovcu. To pitanje zahteva socijalnopsihološku analizu, a 
njegovo istraživanje doprinelo bi razumevanju kolektivnog ponašanja kako samih žrtava, 
tako i izvršilaca zločina, a i velikog broja hrvatskih građana koji su ostali pasivni. 

ZARAŽENE INJEKCIJE 



0 stanju u odeljenju za decu koncentracionog logora u Sisku, funkcioner Crvenog krsta 
Hrvatske izjavio je pred Komisijom za utvrđivanje ratnih zločina u Jugoslaviji, 3. 
decembra 1945, sledeće: „Silom odvojenu djecu od roditelja ustaše su zatvorile u 
prostorije zaražene pjegavcem. Sem toga, Antun Nojžer, liječnik i jedno vrijeme 
upravnik logora za pravoslavnu djecu, masovno je likvidirao zatrovanim injekcijama. 

Znali smo da je pomor djece katastrofalan, ali sve naše intervencije bile su uzaludne. 

Teško je utvrditi tačan broj umorenih u jasenovačkim stratištima. U jesen 1944, 
neposredno pre oslobođenja, otpočelo je u logoru spaljivanje knjiga, baraka i uništavanje 

ostalih tragova zločina. Ubijanje zatočenika trajalo je gotovo do poslednjeg dana. 
Sačuvani su, međutim, u Centralnoj arhivi NDH dokumenti iz pojedinih krajeva, sa 
spiskovima lica koja su upućivana u logor, pa bi se tim putem moglo doći do približno 
tačnog broja. Prema delimičnom uvidu u te spiskove, broj se nesumnjivo penje na 
stotine hiljada. 

Međutim, masovna ubistva Srba vršena su širom NDH, spaljivana su čitava sela zajedno 
sa stanovništvom, tako da se ukupan broj žrtava genocida ne može svesti samo na 
ubistva u logorima. 

Poslednjih dana rata, kada su se oslobodilačke snage već približavale Jasenovcu, 
preživeli logoraši pokušali su 2. aprila 1945. bekstvo iz logora, ali se poduhvat završio 
neuspehom. Poslednji logoraši pogubljeni su tih dana u grupama od po 50 lica. 

Jasenovac je simbol genocida nad Srbima, Jevrejima i Romima, simbol najstravičnijeg 
zločina koji se ikad odigrao na ovim prostorima. Ali treba naglasiti da Jasenovac nije 
oslobođen. Partizani su ušli u logor, nakon što su se ustaše planski povukle, ostavljajući 
iza sebe popaljene zgrade i gomile leševa. Partizanske snage u Slavoniji i Bosanskoj 
krajini raspolagale su već od 1942. godine dobro naoružanim jedinicama i imale su 
mogućnost da napadnu i oslobode jasenovačke logore, koje su obezbeđivale relativno 
malobrojne ustaške jedinice. Kako navodi istaknuti partizanski general Pavle Jakšić, „za 
našu tadašnju vojsku bila bi to prava šala". Inicijativa u tom pravcu je postojala, pa i 
spremnost da se takva akcija sprovede. Međutim, kako navode Slavko Komarica i Slavko 
Odić, predlogu se suprotstavilo rukovodstvo KP Hrvatske, u prvom redu Bakarić. Glavni 
štab Hrvatske u svom odgovoru naglasio je: „Ne slažemo se, nikako napadati, mi vam 
ne možemo pomoći." 

Formiranje posebnih koncentracionih logora za decu, predstavlja jedinstven primer u 
istoriji, a taj bestijalni čin karakteriše ND Hrvatsku. U Jastrebarskom i u Gornjoj Rijeci, u 
blizini Križevaca postojali su takvi „specijalizovani" logori, ili kako su ih već zvali: 
„Sabirališta za djecu izbjeglica". U pojedinim logorima postojala su specijalna odeljenja 
za decu, kao na primer u Sisku. Dečiji logor u Jastrebarskom bio je pod nadzorom časnih 
sestara kongregacije sv. Vinka, a u Gornjoj Rijeci pod upravom Ustaške nadzorne službe. 

Nemački logori u NDH 



Na teritoriji NDH postojali su logori pod isključivom nemačkom vojnom 
upravom: Jankomir kod Zagreba, logori u Slavonskom Brodu, Vinkovcima, u 
Rijeci; najveći je bio „Sajmište" u Zemunu 




Upravnica logora u Jastrebarskom bila je „časna sestra" Pulherija. Uslovi u logoru bili su 
stravični i smrt je svakodnevno odnosila po nekoliko mladih života. Pre ma nalazu vrsnog 
istraživača iz ove oblasti Dragoja Lukića, samo iz 210 kozaračkih sela za četiri godine 
umoreno je 11.149 dece, u dobi od nekoliko meseci do 14 godina. Na inicijativu 
Austrijanke Dijane Budisavljević, preko Crvenog krsta pokrenuta je akcija spašavanja 
dece iz logora, pa je uz pomoć humanih ljudi jedan broj srpske dece spasen, a drugima 
su olakšani poslednji dani njihovog tragičnog života. 

Sprovođenje terora i sadističko iživljavanje u logorima u Hrvatskoj bila je rutinski 
programirana operacija, pri čemu su funkcioneri u logorima imali široku diskrecionu 
vlast. Ovi zlikovci su se ponašali kao da rade regularni, „državni posao", a blagoslov i 
„oproštaj od greha" davala im je Katolička crkva. Teško je, međutim, shvatiti 
monstrume, kakav je, na primer, bio fratar Majstorović, iz perspektive individualnog 
posmatranja strahota koje su činili. Da bi se napravio portret ustaškog kriminalca, stvar 
mora biti podignuta na društveni nivo. Ovo utoliko pre što je u sprovođenju terora 
učestvovalo na hiljade građana Hrvatske, koje su ustaše regrutovale iz svih slojeva 
društva. 

Nesumnjivo da je za uspešno funkcionisanje logora bio važan institucionalni faktor, tj. 
organizacija i ovlašćenja dobijena od najvišeg autoriteta u zemlji. Potom, slede ne manje 
značajni faktori - politički i verski fanatizam. U toj klimi izrastao je prototip „heroja", koji 
je svoj identitet i odanost poglavniku, hrvatskom narodu i Katoličkoj crkvi potvrđivao 
kroz zločine. Ali dalji život zločinca u zajednici, kao građanina, čak i heroja, bez osećanja 
krivice, upućuje na zaključak da izvorište tog zla treba tražiti u moralnom posrtanju 
jednog znatnog dela šire društvene zajednice. 

SMRTONOSNI GAS 

Jevreji sa „Sajmišta" likvidirani su, manjim delom, u kamionima sa zatvorenim 
kabinama, bez prozora, u koje je ubacivan smrtonosni gas. Masovne likvidacije vršene 
su na stratištima širom Srema, u južnom Banatu i u okolini Beograda. Tako je npr. 
poručnik Valter izvestio svoje pretpostavljene o obavljenom zadatku, aktom br. 9/1 
R.433 od 1. marta 1941. Odabrao je „pogodno mesto", naglašava poručnik Valter, 

„pored nasipa, na putu između Pančeva i sela Jabuka, kako bi se obezbedio od napada 
srpskih bandita". 

Na teritoriji NDH postojali su logori pod isključivom nemačkom vojnom upravom: 
Jankomir kod Zagreba, logori u Slavonskom Brodu, Vinkovcima, u Rijeci; najveći je bilo 
„Sajmište" u Zemunu. Logor je formiran decembra 1941, pod nazivom „Judenlager", a 
nakon „konačnog rešenja" jevrejskog pitanja, krajem avgusta 1942, naziv je promenjen 
u „Partizanski logor", uskoro potom u „Sabirni", pa konačno u „Radni logor". Po svom 
karakteru bio je od osnivanja pa do kraja izrazito genocidni, u kome je našlo smrt oko 
6.000 Jevreja i nešto više od 50.000 Srba i Roma. Zatočenici su dovoženi iz raznih 
delova Jugoslavije, sa Kozare, ali i sa Kosova. Pri kraju rata Nemci su zatvorili logor u 
Skadru, u kome su Šiptari sa Kosova utamničili Srbe, pa su zatočenici prebačeni na 
„Sajmište" i tu poubijani. 

Tokom bombardovanja Beograda od strane angloameričkih snaga, aprila 1944, nekoliko 
bombi palo je i na ovaj logor i usmrtilo 200 zatočenika. Maja 1944. logor je predat 
ustašama na upravu. Poslednji zatočenici ubijeni su 21-23. septembra 1944, dakle samo 
mesec dana pre oslobođenja Beograda. 

Najviše vremena, zaključuje Valter, „utrošeno je na iskopavanje jama, dok je likvidacija 
išla vrlo brzo - 100 ljudi za 40 minuta". 

Nasilno iseljavanje Srba 



Naredbom vlade NDH od 7. juna 1941. zapoveđeno je prijavljivanje u roku od 
10 dana lica koja su se doselila u Hrvatsku posle 1. januara 1.900, kao i 
njihovih potomaka. Jedna grupa Srba iz Zagreba, njih oko 800, iseljena je 
odmah u Srbiju, a veći deo upućen je u koncentracione logore i poubijan 




Nije se radilo samo o iseljavanju Srba sa područja NDH; ustaška politika išla je mnogo 
dalje. Ministar vanjskih poslova dr Mladen Lorković u dopisu diplomatskim 
predstavnicima NDH 1942. istakao je, pored ostalog, i sledeće: „Hrvatska država ne 
može postojati ako u njoj živi 1.800.000 Srba, i ako mi za leđima imademo snažnu 
srpsku državu, koja bi uvjek zasezala u naša područja i predstavljala vječnu opasnost za 
nas. Oba ta pitanja bilo bi nemoguće riješiti u normalnim vremenima, u kojima bi se 
moralo postupati zakonito i voditi računa o građanskim obzirima. Stoga je sreća za nas, 
što je do uspostave NDH došlo u ovakvim vremenima, jer samo sada možemo riješiti taj 
problem: mi stoga nastojimo da nestane Srba iz naših zemalja i u tom pravcu je već 
mnogo učinjeno. Evo, ja sam se ovih dana vratio s područja Kozare; 60 kilometara dugo 
i gotovo isto toliko široko područje koje je bilo nastanjeno isključivo Srbima, danas je 
prazno zgarište... A sad prelazimo na Grmeč, i tamo će u toku građanskog rata biti 
riješeno najbolnije pitanje, a hrvatske zemlje očišćene... No mi mislimo i na pitanje 
srpske države preko Drine. Ni ta ne može ostati. I stoga sam ja još prošle godine stupio 
u službene pregovore s predstavnicima Rajha, kod kojih sam naišao na puno 
razumjevanje, pa je odlučeno da će, nakon pobjede, Srbi biti iseljeni u Sibiriju." 
Karakteristično je Lorkovićevo viđenje građanskog rata kao povoljne mogućnosti za 
istrebljenje Srba, što ide u prilog tezi o sprezi hrvatskih komunista i ustaša. Taj isti 
scenarij ponoviće se i 1991. 

Konferencija o preseljenju Srba iz NDH održana je u Nemačkom poslanstvu u Zagrebu, 

4. juna 1941. Preseljenje Srba kao deo ustaške politike, sticajem ratnih okolnosti 
poprimalo je daleko uže okvire od planiranih. Već na prvom koraku realizacije plana 
isprečili su se vojnostrateški interesi. Zatim je došlo do sukoba interesa italijansko- 
nemačkih, kao i nemačko-hrvatskih. Poslanik Kaše zatražio je još 13. maja 1941. od 
Berlina precizna uputstva u tom smislu. Prema primljenom odgovoru, posle razgovora sa 
vladom NDH, Pavelićem i vojnim zapovednikom za Srbiju, Kaše je dao inicijativu za 
preseljenje Slovenaca u Hrvatsku, a Srba iz NDH u Srbiju. Postignut je sporazum 4. juna 
1941. da se 179.000 Slovenaca iz Koruške i Štajerske naseli u NDH, u srpske i jevrejske 
domove, a da se isti broj Srba preseli u Srbiju. 

Nezavisno od navedenog sporazuma, Zakonskom odredbom oduzeta je celokupna 
imovina dobrovoljcima iz Prvog svetskog rata, i na osnovu tačke 3 data ,,u vlasništvo 
Hrvatima". Bivši vlasnici većinom su poubijani, a manjim delom iseljeni. Naredbom vlade 
NDH od 7. juna 1941. zapoveđeno je prijavljivanje u roku od 10 dana lica koja su se 
doselila u Hrvatsku posle 1. januara 1900, kao i njihovih potomaka. Jedna grupa Srba iz 
Zagreba, njih oko 800, iseljena je odmah u Srbiju, a veći deo upućen je u 
koncentracione logore i poubijan. 

Nakon sporazuma postignutog sa Nemačkom o iseljenju, NDH je ceo plan stavila u 
okvire svog „zakonskog sistema". Odredbom od 21. juna 1941. osnovano je Državno 
ravnateljstvo za ponovu, u čiju je nadležnost ulazilo: „useljavanje, smještanje i 
iseljavanje pučanstva, preuzimanje i predaja posjeda i onih dobara iz ruke iseljenih u 
ruke useljenih, odnosno naseljenih, kao i uprava nad takvim imanjima i dobrima". Ova 
ustanova bila je nezavisna od bilo kog ministarstva i nalazila se pod neposrednom 
kontrolom Predsedništva vlade, koje je izdalo „Provedbenu naredbu" u cilju sprovođenja 
u život gornjih odredaba. Na osnovu tačke 1 Ravnateljstvo za ponovu „preuzimat će 
pokretnu i neposrednu imovinu iseljenih osoba, pa ih što prije predati Zavodu za 
kolonizaciju, u svrhu unutrašnje kolonizacije". Celokupna imovina iseljenih proglašena je 
za svojinu NDH. Uprava nad stambenim zgradama iseljenih Srba poverena je gradskim 
poglavarstvima, odnosno kotarskim predstojništvima. Zakonskom odredbom od 30. 
decembra ukinuto je Državno ravnateljstvo za ponovu, a nadležnost je preneta na 
Ministarstvo za obrt, veleobrt i trgovinu, kao i na državnu riznicu. 

U bekstvu tražili spas 



Da bi spasli goli život, mnogi Srbi i Jevreji neorganizovano su bežali ispred 
terora. U Srbiji se našlo oko 400.000 izbeglica iz Like, Bosne, Hrvatske, 
Slavonije i Slovenije, kao i 89.000 dece bez roditelja 




Iako se rat približavao kraju, a njegov ishod bio očit, Pavelić nije odustajao od plana da 
„očisti" NDH od Srba. Krajem novembra 1944. obratio se Nemcima sa zahtevom da se 
po hitnom postupku „500.000 pravoslavaca preseli iz Hrvatske u Srbiju, a 80.000 
muslimana iz Sandžaka u Hrvatsku". Ovaj poslednji pokušaj imao je za cilj da se i u 
promenjenim uslovima, posle poraza sila Osovine, očuva granica na Drini. Budući da 
Hrvatska za tu granicu nije imala ni istorijske ni pravne osnove, želela je da u ratnim 
uslovima, kroz genocid nad Srbima, obezbedi etničku prevlast i etnički osnov za nju. 

NESIGURNO UTOČIŠTE 

Sredinom jula 1941. u italijanskoj okupacionoj zoni, u okolini Šibenika, našlo je utočište 
više od 10.000 Srba i Jevreja, a u Splitu 8.000. Italijanski guverner za Dalmaciju, u 
raspisu prefektima dalmatinskih gradova od 17. juna, ukazao je na teškoće i osetljivost 
ovog problema, uz konstataciju da su elementi koji traže utočište „nepoželjni". Izuzetno 
se može dozvoliti ulazak onih Jevreja „koji na granici pokažu dovoljno materijalnih 
sredstava", a zatim bi ih trebalo, kako je uputio general, prebaciti ,,u nevojne lokalitete". 

Da bi spasli goli život, mnogi Srbi i Jevreji neorganizovano su bežali ispred terora u 
Srbiju, ili u zonu okupiranu od italijanskih trupa. U Srbiji se našlo oko 400.000 izbeglica 
iz Like, Bosne, Hrvatske, Slavonije i Slovenije, kao i 89.000 dece bez roditelja. Bili su 
prihvatani od strane Komesarijata za izbeglice, koji je efikasno delovao pod okriljem 
vlade generala Nedića. Sve banje u Srbiji - Vrnjačka, Mataruška, Koviljača itd. - bile su 
pretvorene u izbeglička skloništa, a hoteli u domove i škole za decu. Finansirani su od 
strane vlade Srbije, ali je veliku pomoć pružilo i lokalno stanovništvo. Vlada u Londonu 
upućivala je takođe pomoć preko Međunarodnog crvenog krsta. Kraljica Marija 
organizovala je mnogobrojne humanitarne akcije radi prikupljanja sredstava za pomoć 
deci bez roditelja. Ta sredstva su takođe prebacivana posredstvom Međunarodnog 
crvenog krsta u zemlju. Mnogi manastiri u Srbiji, na primer Studenica, pretvoreni su u 
domove i škole za izbegličku decu. 

Treba zabeležiti da su italijanski vojnici ispoljili daleko veći stepen humanosti, od 
guvernera. Spontano su pružali pomoć hiljadama Srba, organizovali su civilne logore, a 
posebnu pomoć ukazali su ženama sa malom decom i starijim osobama. Vlada Italije 
donela je posebne propise o tretiranju: a) ratnih zarobljenika, b) pobunjenika i v) civilnih 
lica, tj. izbeglica. Što se tiče pobunjenika koji podižu oružje na italijansku vojsku, njih 
treba tretirati, kako stoji u naredbi, „sa oštrinom" (con severita), ratne zarobljenike po 
pravilima međunarodnog prava, a civilna lica, tj. izbeglice, treba izjednačiti sa građanima 
Italije. Vlada Italije predvidela je, dakle, represivne mere za ustanike, a zaštitne za 
izbeglice. U pogledu „ishrane civila starijih od 19 godina primenjivaće se identičan 
tretman predviđen kartama za snabdevanje civilnog stanovništva... Deca do 18 godina, 
u pogledu ishrane, imaće isti tretman kao njihovi vršnjaci", navodi se u ovom 
dokumentu. 

Vlada NDH planirala je useljavanje u zemlju hrvatske nacionalne manjine iz susednih 
zemalja u napuštene srpske i jevrejske kuće. Tako je decembra 1941. ministar vanjskih 
poslova NDH zaključio sporazum sa Građanskom upravom Donje Štajerske o 
preseljavanju hrvatskih državnih pripadnika ili hrvatskih sunarodnika iz Donje Štajerske 
na područje NDH. Bila je predviđena takođe i kolonizacija Hrvata sa Kosova. Ovi i slični 
planirani poduhvati nisu realizovani. Međutim, neplanirana preseljenja poprimila su 
velike razmere. O tome govori izveštaj nemačkog generala Badera, u kome stoji: „Oštri 
sukobi u istočnoj Bosni između Hrvata, muslimana i Srba čine ovu zemlju najvećim 
žarištem nemira... Hrvati nesumnjivo teže da unište celokupno srpsko stanovništvo. 
Opšte je poznato u kom se obliku to dešava. Neboračko srpsko stanovništvo, žene i 
deca, kao i ljudi koji su nesposobni za borbu, a da ih ne bi zadesila zla sudbina, 
spašavaju se bekstvom preko Drine u srpske oblasti. To se ne da sprečiti. Opljačkani do 
gole kože, isprebijani i namučeni, ovi begunci unose neprekidno nemir u srpske oblasti. 
Oni moraju postati plen komunista. U ovom momentu se najmanje 40.000 ovakvih 
begunaca nalazi u okolini Kosovske Mitrovice. Oni skapavaju od gladi, smrzavaju se ili 
podležu zaraznim bolestima, među kojima su najteže pegavi i trbušni tifus. Južno od 
Zvornika u istoj se situaciji nalazi oko 4.000 izbeglica. Hiljade i hiljade, broj im se ne da 
utvrditi, nalaze se u pokretu ka srpskoj teritoriji, da bi se spasli od zverstava Hrvata." 



4o| 

Nasilno pokrštavanje deo genocidnog 
procesa 



Krajem aprila 1941. ukinute su „sve srpske konfesionalne pučke škole i 
zabavišta". Samo nekoliko dana kasnije, zabranjeno je ćirilično pismo, na kome 
su bile štampane sve crkvene knjige. Upotreba ćirilice smatrana je krivičnim 
delom 



Organizovano, nasilno prevođenje pravoslavnog stanovništva u katoličanstvo bilo je 
sastavni deo genocidnog procesa; sprovođeno je kroz spregu klera i ustaša. „Zakonsko" 
pokriće ove akcije obezbeđivala je ustaška vlast, a moralni vid samog čina nije 
predstavljao opterećenje za Vatikan, po kome greca fides nulla fides (grčka vera nije 
vera). Vatikan je ostvario u Hrvatskoj ono što nije uspeo da ostvari u zapadnom svetu: 
da nacionalno identifikuje sa verom. U toj konstrukciji pokrštavanje se pojavilo kao 
sastavni deo borbe za „etničku čistotu hrvatske države". Stepinac je zapisao u svom 
dnevniku 17. januara 1940: „Najidealnije bi bilo da se Srbi vrate vjeri svojih otaca, tj. da 
prignu glavu pred namjesnikom Hristovim svetim ocem (papom). Onda bi i mi konačno 
mogli odahnuti u ovom djelu Evrope." 

Donošenje „zakonskih" propisa o prevođenju u katoličanstvo, što je bilo u nadležnosti 
poglavnika, bilo je do detalja usklađeno sa akcijom Zagrebačke nadbiskupije. Krajem 
aprila 1941. ukinute su „sve srpske konfesionalne pučke škole i zabavišta". Samo 
nekoliko dana kasnije, zabranjeno je ćirilično pismo, na kome su bile štampane sve 
crkvene knjige. Upotreba ćirilice smatrana je krivičnim delom. Otpočelo se odmah i sa 
rušenjem srpskih pravoslavnih crkava, a ponegde su one pretvorene u katoličke. 

Manastir Orahovica u Slavoniji ustupljen je „trapistima", koje je Hitler proterao iz 

Rajhenburga. Na zahtev nadbiskupa dr Stepinca, manastir Lepavina dat je križevačkom 
biskupu dr Janku Šimraku. Episkopski dvor u Pakracu, sa sabornom crkvom i 
kulturnoistorijskim spomenicima od neprocenjive vrednosti, dodeljen je franjevačkom 
redu svetih Ćirila i Metodija u Zagrebu, dok je crkva Svetog Ilije u istom mestu srušena. 
Slična sudbina zadesila je i ostale pravoslavne sakralne objekte u Hrvatskoj. Za vreme 
četvorogodišnje ustaške vladavine srušeno je ili spaljeno blizu 500 pravoslavnih crkava, 
što je imalo za cilj lišavanje stanovništva duhovnog oslonca. U aktu biskupskog 
ordinarijata đakovačke biskupije br. 848/42, od 14. februara 1942, data su precizna 
uputstva o pretvaranju pravoslavnih crkava u katoličke. Gotovo isti metod primenjen je 
u drugom genocidnom pohodu 1991, nakon otcepljenja Hrvatske od Jugoslavije i 
proglašenja „Nezavisne Republike Hrvatske". Prema podacima Zavoda za zaštitu 
spomenika kulture, do kraja oktobra 1991. na području Hrvatske „uništena je ili teže 
oštećena 71 pravoslavna crkva", i to u eparhiji slavonskoj 27, zagrebačko-ljubljanskoj 
18, sremskoj 14, gornjokarlovačkoj 6 i dalmatinskoj 6. Ovi podaci, nažalost, nisu 
definitivni, jer se uništenje crkava nastavlja. Paljene su srpske biblioteke isto kao i 1941. 
Drastičan primer predstavlja episkopsko sedište u Pakracu, gde je „Hrvatska garda" 
spalila sredinom oktobra riznicu, biblioteku i galeriju; kulturno blago koje potiče iz DžVI, 
DžVII i DžVIII veka. 

Zakonsku odredbu o prelasku s jedne vere na drugu, od 3. maja 1941, sva štampa u 
NDH pozdravila je kao „povjesni čin". Ministar bogoštovlja i nastave dr Mile Budak izdao 
je „Uput" o prelazu s jedne vere na drugu, kako bi se ubrzao postupak prevođenja. 
Naredbom ministra pravosuđa dr Mirka Puka naziv „srpsko-pravoslavna vjera" 
promenjen je u „grčko-istočna vjera". Zakonska regulativa bila je dopunjavana crkvenim 
propisima. 

Nadbuskupska kancelarija svojom Okružnicom br. 4104/41, od 15. maja, polazeći od 
teze da mnoge osobe „žele prijeći u katoličku crkvu", utvrdila je uslove prijema 
„otpadnika". Pristup u katoličku crkvu, glasi t. 1 Okružnice, „može se dopustiti samo 
onim osobama, za koje postoji osvjedočenje naše svete vjere, i o njenoj potrebi za spas 
duše". A zatim se u t. 6 upozorava „dušebrižno svećenstvo, da u ovim delikatnim 
pitanjima ljudske duše postupa strogo, po načelima katoličke crkve, čuvajući njeno 
dostojanstvo i ugled, te a limine odbija one, koji bi u crkvu htjeli ući bez ispravnih 
motiva, tražeći u njoj samo zaštitu svojih materijalnih i egoističnih ciljeva". Profesor 
Teološkog fakulteta u Zagrebu dr Stjepan Bakšić izradio je Propise za prijem u katoličku 
crkvu. 

Oštri apeli Vatikanu 



Proces prevođenja pravoslavaca u katoličku veru i stav Vatikana naišli su na 
oštru osudu u redovima savezničkih sila. Vlada Jugoslavije uputila je Vatikanu 
oštar protest, zahtevajući od pape da energično istupi i javno osudi 
pokrštavanje 




U leto 1941. otpočelo je pokrštavanje u masama. Ovu akciju najbolje osvetljava dopis 
đakovačkog biskupa dr Akšamovića, upućen vukovarskom biskupu, u kome, pored 
ostalog, stoji: „Skupni prijelazi vrše se na temelju odluke nadležne kotarske oblasti, koja 
običaje prikupiti od područnih općinskih uprava velik broj prijelaznika, više puta cijelo 
selo, pak sve te osobe popiše u jednom iskazu i za sve izdaje jednu odluku kojom se 
daje dozvola prijelaza i svjedodžba čestitosti." Skupne prelaze obezbeđivale su 
naoružane ustaške straže. To je bio metod jedinstven za ćelu NDH. Poslanik u NDH u 
Rimu dr Perić izvestio je papskog nuncija 17. septembra 1941. da je prevedeno 350.000 
pravoslavaca u katoličanstvo. Na sumnjičavo pitanje i primedbu nuncija da je za prelaz 
potrebno „osjećanje", Perić je odgovorio: „Osjećanja će doći naknadno." 

Prelaznici su bili podvrgnuti duhovnoj torturi i strogoj kontroli. Mesni sveštenici izdavali 
su im svake nedelje pismene potvrde sa datumom „da su obavili vjerske dužnosti". 

Postavka Vatikana o prevođenju katolika u pravoslavlje, za vreme turske dominacije, 
lišena je istorijskog osnova, ali je to pretvoreno u veštu propagandu kojom se pravdala 
duhovna tortura nad totalno obespravljenim srpskim narodom. Nekoliko hiljada Srba iz 
Slavonije izrazilo je želju da pređe u protestantsku veru. Svi su, po tom istom spisku, 
odvedeni u koncentracioni logor Jasenovac i tu pogubljeni. Jedan mali broj Srba u Bosni 
prešao je u islam, što je NDH tolerisala, istina nevoljno. Prelaz u protestantizam bio je 
apsolutno isključen. 

Proces prevođenja pravoslavaca u katoličku veru i stav Vatikana naišli su na oštru osudu 
u redovima savezničkih sila. Vlada Jugoslavije uputila je Vatikanu oštar protest, 
zahtevajući od pape da energično istupi protiv zaključaka Biskupske konferencije, i da 
javno osudi pokrštavanje. Ako Sv. stolica, glasi nota, „ne zabrani, ili bar ne osudi javno 

ovakav rad predstavnika katoličke crkve u Hrvatskoj, teško će biti docnije otkloniti 
posledice koje mogu biti neprijatne po državu, koja se uvek stara da obezbedi verski 
mir. U svom odgovoru Sv. stolica nije osporila činjenice, nego okolnosti koje su pratile te 
činjenice, stavljajući u prvi plan principe katoličke doktrine na osnovu kojih je prelaz 
„rezultat, ne spoljnjeg pritiska, nego pridruženje duše istinitom učenju katoličke crkve", 
a zatim dodaje da se radi samo o „vraćanju disidenata matici crkvi i to u punoj slobodi". 

Protest je uložio i Sveti arhijerejski Sinod Srpske pravoslavne crkve nemačkim 
okupacionim snagama u Srbiji, a zatim 15. januara 1942. nemačkom generalu fon 
Šrederu, ukazujući da se „terorom prevode u katolicizam" mnogobrojni Srbi. Katolički 
sveštenici „dolaze sa naoružanim ustašama, zatvaraju pravoslavne crkve i oduzimaju 
crkvene matice, pošto prethodno opljačkaju sve crkvene dragocenosti." 

Nadbiskup beogradski dr Ujčić uputio je pismo papi Piju DžII 24. jula 1941. postavljajući 
pitanje: „Pojedini pravoslavci, da bi izbegli neprijatnosti, prelaze u katoličanstvo... Ali 
čemu to služi, kada nedostaje religiozno ubeđenje." Odgovorio mu je kardinal Maljone 1. 
maja 1942. na uobičajeno jezuitski način: ,,U pitanju su disidenti koji se vraćaju 
katoličkoj crkvi u Hrvatskoj... To je plod intimnog uverenja, a ne prinude bilo sa koje 
strane." 

Protestovali su i slovenački katolički sveštenici, koji su proterani iz Slovenije i našli 
utočište u okupiranoj Srbiji. Predali su 1. marta 1942. promemoriju nadbiskupu 
beogradskom dr Ujčiću, s molbom da je dostavi papi. Tu se, pored ostalog, konstatuje: 
„Vašoj preuzvišenosti je dobro poznato da pravoslavni u Hrvatskoj prelaze danas u 
masama u katoličku crkvu. Na prvi pogled izgleda, da je to po prirodi čisto vjersko i 
crkveno pitanje, ali tko poznaje stvarne prilike u Hrvatskoj, morao se baš o protivnom 
uvjeriti: taj zna da današnje preobraćanje pravoslavnih u katoličku vjeru u NDH u svojoj 
suštini nema nikakve veze sa vjerom". Kakve planove ima Zagreb sa ovim 
preobraćanjem pravoslavnih kazao je upravo sa savršenom iskrenošću jedan od 
najuticajnijih ljudi u Hrvatskoj, ministar mr Mile Budak. On je u Gospiću službeno izjavio: 
„Jedan dio Srba ćemo pobiti, drugi raseliti, a ostale ćemo prevesti u katoličku vjeru i 
tako pretopiti u Hrvate." 



44 ] 



iv iv iv. krajinaforce.com 



Genocid u Jugoslaviji 



Genocidna politika na Kosovu i Metohiji 



Albanska kvislinška vlada u Tirani nije proklamovala genocidno zakonodavstvo, 
ali je sprovodila genocidnu politiku prema Srbima i Crnogorcima, motivisana 
svojim ekspanzionističkim ciljevima. Primenjivane su tri osnovne metode: 
individualna ubistva, masovna ubijanja stanovništva i organizovana politika 
iseljavanja 



Teror na Kosovu i Metohiji, slično kao i u ND Hrvatskoj, otpočeo je još u toku 
kratkotrajnog aprilskog rata. Iz zasede su ubijani vojnici, napadane regularne jedinice 
Jugoslovenske vojske, kao što je, na primer, bio napad na 51. pešadijski puk u Prištini 
od strane naoružanih šiptarskih grupa. Vršeni su istovremeno i napadi na srpska sela. 
Teror je beležio uzlaznu liniju, iako su neprijateljstva formalno obustavljena 
kapitulacijom jugoslovenske vojne sile. 

Iz skupine zločina koji su počinjeni na ovoj teritoriji u toku rata, genocid je bio 
najsnažnije izražen. Za razliku od genocida u Nemačkoj ili ND Hrvatskoj, koji je imao 
svoj „zakonski" osnov, mehanizam genocida na Kosovu i Metohiji bio je kompleksan i 
imao je difuzne korene. Italija nije zavela na okupiranim područjima rasističke zakone, 
niti joj se može staviti na dušu genocidna politika. Artiljerijskim jedinicama koje su 
nastupale iz Albanije prema Kosovu izdato je naređenje da se „sačuvaju životi i imovina 
civilnog stanovništva". Proklamovan je, doduše, Zakon o kolektivnom kažnjavanju, što je 
u suprotnosti sa članom 50 Haškog pravilnika, ali njegova je pozadina bila vojno- 
strategijska, a ne genocidna i odnosio se podjednako na sve „pobunjeničke" strukture. 
Međutim, i pored svega stoji činjenica da je rat omogućio sprovođenje genocidne 
politike. 

SINHRONIZOVANE AKCIJE 

Zločine su otpočeli kačački odredi ubačeni iz Albanije, ali su im se pridružili i pripadnici 
šiptarske manjine. Sudeći po italijanskim izveštajima, sve to ličilo je u prvom momentu 
mnogo više na razbojničku pljačku nego na osmišljenu politiku. U srpske kuće odmah su 
se useljavali susedi Šiptari, ili oni koji su nadolazili iz Albanije sa italijanskim jedinicama. 
Na udaru su se našli pravoslavno sveštenstvo, manastirska dobra i kulturna baština 
Srba. Već u prvim danima aprilskog rata ubijeno je 14 sveštenika i jedna monahinja, 

oskrnavljene su mnoge crkve i postepeno uzurpirana manastirska imanja. Kroz 
sinhronizovane akcije, već prvih meseci okupacije, uz podršku koju su tim akcijama 
pružile kvislinške vlasti na Kosovu, mogle su se sagledati konture genocidne politike. 

U prvim danima rata, 11. aprila 1941, Ministarstvo inostranih poslova Italije zauzelo je 
stav da brz razvoj događaja „zahteva zaštitu interesa političkih, strateških, etnografskih i 
ekonomskih, italijanskih i albanskih", u regionu Jadranskog mora, Crne Gore i 
jugoslovenskih teritorija. „To treba osigurati", po praćeni Ministarstva, „okupacijom ćele 
Dalmacije i ostrva, Crne Gore, Kosova i jedne zone do Vardara". Komanda italijanskih 
jedinica koje su prve ušle na teritoriju Kosova i Metohije izvestila je o „oduševljenju" 
albanskih masa i o njihovoj želji da sarađuju sa okupacionim snagama, kako bi se 
onemogućilo da u toj zoni ponovo zavlada slovenski element. 

Ni albanska kvislinška vlada u Tirani nije proklamovala genocidno zakonodavstvo, ali je 
sprovodila genocidnu politiku prema Srbima i Crnogorcima, motivisana svojim 
ekspanzionističkim ciljevima. Primenjivane su tri osnovne metode: 1) individualna 
ubistva, u cilju zastrašivanja i napuštanja domova; 2) masovna ubijanja stanovništva, i 
3) organizovana politika iseljavanja, koja će biti nastavljena i u posleratnim uslovima. 
Genocid nije sprovođen na verskoj liniji, nego nacionalnoj. Islam je bio privilegovana 
religija u Albaniji, ali veliki deo šiptarskog stanovništva pripadao je hrišćanstvu. 

Komandant artiljerije koja je nastupala iz Albanije prema Kosovu, u svom izveštaju javlja 
o stravičnim scenama na koje su nailazile njegove jedinice: „Tridesetak i više 
masakriranih leševa Jugoslovena (Srba), još nepokopanih". Slike se ponavljaju od sela 
do sela gde su živeli Srbi. Ukazano je i na opasnost od širenja epidemije, uz zahtev da se 
preduzmu „hitne mere". 

Šiptarski zločini pod okupacijom 



U Topličanima kod Suve Reke, Arsenija Ilića masakrirali, odsekli mu glavu, 
nabili je na kolac i nosili kroz selo radi zastrašivanja i vršenja pritiska na Srbe 
da se isele. Braću Đajić iz sela Grbole noževima žive isekli u prisustvu porodice 




U proglasu Komunističke partije za Kosmet od 1. oktobra 1941. opisani su „najcrnji 
teror, pljačka, hapšenja i ubijanja" srpskog življa i paljenje čitavih sela. Masovni teror 
zahvatio je najpre đakovički srez gde je, tokom aprila i maja 1941. ubijeno više od 200 
Srba i Crnogoraca. Oni koji su uspeli da pobegnu izĐakovice krenuli su u pravcu Crne 
Gore. Prolazeći kroz albansko selo Crnobreg doživeli su tragičnu sudbinu - na žene i decu 
Šiptari iz ovog sela otvorili su vatru. Selo Bardonići, nedaleko od Dečana, nastanjeno 
Srbima, spalili su Šiptari iz susednog sela. Istu sudbinu prvih dana okupacije doživela su 
sela u Metohiji: Dubrava, Suvi Lukavac, Belica, Osojane, Verić, Dobruša i niz drugih. 

ITALIJANSKI IZVEŠTAJ 

Na sam Bajram 1941, u poslednjem času, onemogućen je opšti pokolj u Prištini i okolini 
zahvaljujući energičnoj intervenciji italijanskog pukovnika Marika (Marico). Metod 
genocida u tom gradu sastojao se pretežno od upada u srpske kuće, odvođenja 
muškaraca i potajnog ubijanja. „Vlasti ne vrše u takvim slučajevima istragu i odbijaju da 
pruže zaštitu", navodi se u italijanskom izveštaju. 

U mesecu junu masakri poprimaju organizovaniji karakter, zahvaljujući naoružavanju i 
formiranju šiptarskih dobrovoljačkih četa (tzv. vulnetari). Četa na čelu sa Ram Alijom, 
kao i ona pod Coljom Bajraktarom počinile su masovna zverstva tokom septembra i 
oktobra 1941, ostavljajući iza sebe gomile leševa i spaljene domove. Jedna od često 
primenjivanih metoda bila je individualno ubistvo domaćina na njivi, dok je ovaj obavljao 
poljoprivredne radove, a zatim pljačka imovine, progon porodice i useljavanje u kuću. 
Tako su okončali život Vladimir Velinčić i njegov sin, pod nožem Bajrama Redžep-Gašija 
iz sela Prigode. Ubistva su često praćena sadističkim iživljavanjem: silovanjima 
maloletnih devojčica u prisustvu majki ili masakriranjem leševa. 

U selu Topličani kod Suve Reke, nesrećnog Arsenija Ilića masakrirali su, odsekli mu 
glavu, nabili je na kolac i nosili kroz selo u cilju zastrašivanja i vršenja pritiska na Srbe 
da se isele. Braću Đajić iz sela Grbole „vulnetari" su najpre noževima žive isekli u 
prisustvu porodice, a Jagoša Milića iz istog sela sasekli su sekirama. Italijanski diplomata 
Karlo Umilta (Carlo Umilta) koji je u svojstvu civilnog komesara bio dodeljen generalu 
Biroliju (Pilzio Birali), komandantu svih okupacionih snaga Albanije, kao i divizija u 
Prizrenu i Debru, boravio je tih dana na Kosovu. 

U svojim memoarima opisao je stradanje srpskog naroda, naročito po „selima gde 
kontrola italijanskih snaga nije još uvek bila moguća". Bio je šokiran mržnjom koja vlada 
u tom području. „Albanci žele da istrebe Slovene", piše on i dodaje: „Na ulicama narod 
čeka da prođu kamioni i vozila naše vojske, moleći da ih povezu prema Staroj Srbiji i 
Crnoj Gori, gde su očekivali spasenje". Posle Prištine Umilta je posetio Đakovicu i Peć, 
nailazeći na strahote. Prolazeći kroz sela zapazio je da „ni jedna jedina kuća nije imala 
krova, sve je spaljeno... ljudi i žene ležali su na ledini bez glava", a živi su tražili 
sklonište. 

Šiptarski teror zahvatio je delove Kosova i pod nemačkom okupacijom. „U naseljima 
Starog Kolašina kod Kosovske Mitrovice od 51 srpskog sela spaljeno je 31. Od 10.000 
Srba u tom kraju ubijeno je ili rasterano pet hiljada". U izveštajima Komande 
okupacionog područja opisani su „užasni zločini" šiptarskih dobrovoljaca koji su izazvali 
poremećaje u redovnoj proizvodnji u okolnim rudnicima, tako da su čak i Nemci 
preduzeli mere u pravcu „smirivanja" situacije. Šiptarski dobrovoljci i policijske snage 
prodirali su povremeno i u Srbiju počinivši i tu brojne zločine. Kosovska žandarmerija, na 
čijem je čelu bio Bajazit Boljetini, učestvovala je povremeno u kaznenim ekspedicijama u 
Srbiji. Postupak prema srpskoj i crnogorskoj nacionalnoj manjini u Albaniji nije bio na 
nivou obaveza koje je Albanija preuzela stupajući u članstvo Društva naroda. Bio je, 
doduše, daleko blaži i za vreme rata nego prema Srbima i Crnogorcima na Kosovu. Dok 
se u Albaniji sprovodila tiha asimilacija, centar terorističkog mehanizma protiv Srba bio 
je u Prištini. 

Logori - dopunski metod genocida 



Masovne zločine u Obiliću, Gračanici, Novom Selu, Bresnici, Upijanu i Batusu 
počinili su, prema italijanskim izvorima, prve komšije i Šiptari iz susednih sela. 
Nasred ulice u Prištini ispaljeni su hici na dr Nikolu Radojevića, hirurga, a u 
bolnici u koju je preneto, njegovo telo zverski je iskasapljeno 




Za razliku od Nemačke, gde je genocid sprovođen u koncentracionim logorima koji su bili 
mesta izvršenja zločina, koncentracioni logori koje su formirale albanske vlasti bili su 
samo dopunski metodi. Na teritoriji Albanije postojali su logori u Klosu, u blizini Kavaje i 
Fiori. Uslovi su posvuda bili izuzetno loši, tako da su glad i nehigijenski uslovi 
svakodnevno odnosili na desetine ljudskih života. Treba ukazati i na neke osobenosti 
koje su, verovatno, proizlazile iz kulturnog nivoa lokalnih vlasti. Dok je, na primer, u 
logoru Burel bio zaveden krajnje surov režim, logor u Fiori imao je snošljive uslove. 
Vredno je, takođe, zabeležiti da su ustanici u južnoj Albaniji organizovali napad na logor 
Burel, oslobodili deo logoraša i poveli ih u šumu, što nije zabeleženo u ustaničkim 
analima u Jugoslaviji. Albanska birokratija nije vodila preciznu evidenciju o logorima, kao 
što je to bio slučaj u Nemačkoj. Za vreme vladavine Envera Flodže, slično kao i u 
Jugoslaviji za vreme života Josipa Broza, to je bila tabu tema, tako da su sistematska 
istraživanja o albanskim logorima otpočela tek nedavno. 

Bespomoćno srpsko i crnogorsko stanovništvo pružalo je povremeno otpor i organizovalo 
vrstu samopomoći. Pljačka i ubistva Srba i Crnogoraca vršeni su noću, pa su pojedina 
sela pretvarana u prave frontove, ponekad u žive buktinje. Umilta u svojim memoarima 
navodi: ,,U Peći sam prisustvovao jednoj takvoj gadnoj sceni". U noći između 8. i 9. juna 
dogodio se sukob u koji su se umešale i oružane italijanske jedinice da bi sprečile dalje 
krvoproliće. Sukob je bio tako snažan, kaže ovaj italijanski diplomata, da se na kraju nije 
znalo ,,ko napada, možda Sloveni ili Albanci". 

KULMINACIJA TERORA 

Teror nad srpskim i crnogorskim stanovništvom dostigao je kulminaciju 1943, posle 
kapitulacije Italije. Peć je ponovo bila na meti; od sredine septembra tu je otpočelo 
sistematsko istrebljenje Srba i Crnogoraca. Pre no što su u ovaj grad ušli Nemci, na 

ulicama su ležali izmrcvareni leševi. Navešćemo jedan primer: svog unakaženog sina 
Vukadina Mikelića majka je prepoznala po cipelama. U izveštaju Oblasnog komiteta KPJ 
za Kosovo i Metohiju, od 3. septembra 1943, navodi se: „Okupatorske snage sistematski 
nastavljaju nad srpskim življem teror, pljačku, interniranje i ubijanje, uz pomoć šiptarske 
vojske, vulnetara i milicije". 

Glas protesta nije se čuo 

Italijanska policija pohapsila je jedan broj Šiptara. I u noći na sam Božić 1942, takođe u 
Prištini, Šiptari su, navodi Umilta, ubili „na desetine i desetine Slovena, mnoštvo ih je 
ranjeno, i samo brzom intervencijom naših karabinjera i naših trupa u Peći sprečeno je 
dalje nasiljeO Ali, mira nije bilo". Četnički odredi iz zone Berana i Sjenice, koji su do tada 
mirovali, upali su u ovu zonu; „zapalili na desetine (šiptarskih) kuća i poubijali oko 
hiljadu ljudi, žena i dece (Šiptara) sa te teritorije". 

U jugoslovenskoj memoarskoj literaturi događaji u Peći tumače se kao provokacija 
Italijana, a dolazak i akcije četnika iz Crne Gore u celosti se negiraju. Oblasni komitet 
KPJ za Kosovo i Metohiju uputio je proglas Albancima u kome, pored ostalog, stoji: „Dan 
obračuna porobljenih naroda sa njihovim zakletim neprijateljem približava se. Dolazi 
trenutak kada će krvavi fašistički okupatori i njihovi pomoćnici platiti za sva nedela i 
krvoprolića, za sve patnje porobljenih naroda, za svaku kap krvi nevinog naroda, osveta 
nad fašističkim lopovima i njihovim slugama biće najsvirepija, pošto su i njihova dela bila 
nemilosrdna". U proglasu od septembra iste godine pozvani su opet Šiptari sa Kosova i 
Metohije da stupe u partizanske redove i operu ljagu koju su na njih bacile njihove 
izdajice! „Ti (svaki Šiptar ponaosob) treba i moraš da odeš u borbu za svoju sloboduO 
Digni odlučno glas protiv zločina koji se čine u tvoje ime". Međutim, glas protesta nije se 
čuo, a masovna ubistva su nastavljena. Selo Pomazetin blizu Prištine spaljeno je 1942, a 
njegovi stanovnici Srbi delom poubijani, a delom prognani. 

Masovni zločini počinjeni su u Obiliću, Gračanici, Novom Selu, Bresnici, Lipljanu i Batusu. 
Zločine su, prema italijanskim izvorima, počinili prve komšije i Šiptari iz susednih sela. 
Nasred ulice u Prištini ispaljeni su hici na dr Nikolu Radojevića, hirurga, a u bolnici u koju 
je preneto, njegovo telo zverski je iskasapljeno. Šiptarske vlasti iz Prištine saopštile su 
da je to delo „srpskih komunista". 

Glavni ciljevi Lige 



Nakon ulaska nemačkih trupa na Kosovo i Metohiju, pod njihovim patronatom 
osnovana je u Prizrenu od 16. do 19. septembra 1943, Druga prizrenska liga, na 
čijem je čelu stajao Centralni komitet. Druga prizrenska liga postavila je za svoj 
osnovni cilj odbranu „svih teritorija na kojima žive Šiptari" 




Teror nad srpskim i crnogorskim stanovništvom dostigao je kulminaciju 1943, posle 
kapitulacije Italije. Peć je ponovo bila na meti; od sredine septembra tu je otpočelo 
sistematsko istrebljenje Srba i Crnogoraca. Pre no što su u ovaj grad ušli Nemci, na 
ulicama su ležali izmrcvareni leševi. Navešćemo jedan primer: svog unakaženog sina 
Vukadina Mikelića majka je prepoznala po cipelama. U izveštaju Oblasnog komiteta KPJ 
za Kosovo i Metohiju, od 3. septembra 1943, navodi se: „Okupatorske snage sistematski 
nastavljaju nad srpskim življem teror, pljačku, interniranje i ubijanje, uz pomoć šiptarske 
vojske, vulnetara i milicije." A u pismu sekretara Okružnog komiteta KPJ za Metohiju od 
15. oktobra 1943. stoji: ,,U Peći seO pogoršava situacija." Zbog nestanka jednog Nemca i 
14 Rusa „streljan je 51 Srbin od strane Nemaca. Pre četiri dana, u selu Brestoviku, 
streljano je noću 25 ljudi; 19 ih je ubijeno i 6 ranjeno od strane Šiptara (petokolonaša). 

U gradu se skoro svake noći dešavaju ubistva i pljačke nad Srbima." 

Bogata dokumentacija o genocidu na Kosovu, sa spiskovima imena ubijenih, popaljenih 
crkava i opljačkane manastirske imovine pohranjena je u arhivi Sv. sinoda Srpske 
pravoslavne crkve u Beogradu. U kraćim izvodima objavljena je u knjizi episkopa g. 
Atanasija Jevtića: Od Kosova do Jadovna. 

Kao i u ND Hrvatskoj, i ovde su svi Srbi proglašeni najpre četnicima, a potom 
komunistima, što je šiptarskoj vlasti poslužilo kao pokriće, a omogućilo je i angažovanje 
okupacionih snaga u sprovođenju genocidne politike. Nema nikakve sumnje da su 
okupacione vlasti i ovde preduzimale kaznene pohode i kolektivni teror. No, budući da je 
ustanički pokret bio slab, što je zajednička ocena Italijana i Nemaca, a što potvrđuju i 
izveštaji KPJ, povodi za takve akcije bili su retki. NJih je zahtevala lokalna vlast na 
Kosovu, kako bi olakšala ostvarenje svoga cilja - totalno istrebljenje slovenskog življa na 
tom području. 

HITLEROV TELEGRAM 

Hitler je 5. marta 1944. uputio telegram Specijalnoj misiji za Jugoistok u Tirani, i u 
Beogradu, sa nalogom da se na Kosovu, pored već formiranog žandarmerijskog puka, 
formira „dobrovoljačka SS divizija". Albanska vlada će, dodaje se u telegramu, „kroz ovu 
mogućnost moći da ostvari svoje već poznate političke ciljeve". Šiptari su i do tada bili 
uključeni u oružane SS formacije, sačinjavali su deo 13 SS divizije koja je počinila 
neopisive zločine nad Srbima u Bosni i Hercegovini. Nemačka misija u Tirani izvestila je 
Berlin 3. aprila 1944, da je Liga na čelu sa Džaferom Devom i potpredsednikom Musom 
Šehuom „spremna da uloži sve snage i sredstva u borbi protiv Srbije i Crne Gore, pri 
čemu je bezuslovno potrebna nemačka pomoć." 

U izveštaju Pokrajinskog komiteta KPJ za Kosovo i Metohiju od 12. januara 1944. o 
situaciji u ovoj oblasti, upućenom Centralnom komitetu, istaknuto je da bi ovde 
najvažniji zadatak bio „stvaranje solidnih vojnih jedinica Kosmeta... ali situacija, koja je 
kod nas iz dana u dan sve gora, to nam ne omogućava. Nemamo nijedne baze." A u 
izveštaju od 31. januara 1944, takođe upućenom Centralnom komitetu, stoji: „Šiptarske 
mase fašističke okupatore, a naročito Nemce, smatraju oslobodiocima i najvećim 
prijateljima, jer su im dali: pravo škola na maternjem jeziku i administraciju, vratili im 
oduzetu zemlju, dali im zastavu i pravo nošenja oružja, pljačku, iseljavanje i ubijanje 
svih onih koji nisu Šiptari. 

Danas šiptarske mase uviđaju, ali i žale što će Nemačka izgubiti rat. NJih hvata veliki 
strah od osvete za nedjela razbojničkih bandi, a ponekad i čitavog naroda pojedinih 
krajeva. Gestapo, uviđajući takvo raspoloženje šiptarskih masa, iznalazi razne načine da 
ih zavara i na taj način koristi... Za Šiptare na ovom dijelu Kosmeta glavni je i jedini 
neprijatelj Srbin." 

Nakon ulaska nemačkih trupa na Kosovo i Metohiju, pod njihovim patronatom osnovana 
je u Prizrenu od 16. do 19. septembra 1943, Druga prizrenska liga, na čijem je čelu 
stajao Centralni komitet. Nije na odmet podsetiti da je Prva prizrenska liga, formirana 
1878, bila pod patronatom Austrougarske, kako bi se otpor Albanije okrenuo protiv 
Srbije i Crne Gore. Druga prizrenska liga postavila je za svoj osnovni cilj odbranu „svih 
teritorija na kojima žive Šiptari", a u tu svrhu bila je predviđena vojna obaveza svih 
Šiptara do 60 godina starosti. Liga je u stvari predstavljala koaliciju svih nacionalističkih 
organizacija, a njihova delatnost podudarala se sa planovima Nemačke. 

Živim ljudima kopali su oči 



Sinan Hasani navodi da su, pored SS divizije „Skenderbeg", u čijim je redovima 
bilo 11 hiljada Šiptara, teror nad Srbima sprovodili i balisti, njih oko pet hiljada 




Po utvrđenom planu usledile su akcije. SS divizija „Skenderbeg" je formirana i svoj prvi 
„uspeh" zabeležila je u hapšenju i lovu na Jevreje, koji su pod italijanskom okupacijom 
ipak mogli nekako da prežive. A zatim je usledila hajka na Srbe u Prištini i okolini, Peći 
kao i drugim mestima. 28. avgusta 1944. divizija je poklala 428 srpske dece i staraca 
koji su se zadesili po kućama u selu Velika, nedaleko od Čakora. I dok su se Nemci 
povlačili, šiptarske jedinice sprovodile su sve veći teror uz nezamisliv sadizam; kopali su 
oči živim ljudima, odsecali delove tela i slično. 

Spontano se nameće pitanje šta je nagnalo šiptarske mase da, u trenucima očite 
propasti sistema na koji su se oslanjali, ogreznu tako duboko u zločinima. Sekretar 
Sreskog komiteta za Gnjilane naveo je u svom izveštaju Oblasnom komitetu za Kosovo, 
31. marta 1944, jedan interesantan podatak u izveštaju: „Čujem da je u Gnjilanu 
održano savetovanje viđenih Šiptara gde se govorilo o položaju Srba u gradu i srezu. 
Izgleda da postoje dve struje: jedni kažu da su preterali sa terorom nad Srbima, kao i da 
se kaju; drugi pak kažu: istina je da smo terorisali Srbe i to toliko da nemamo gde i da 
se ne možemo više da opravdamo, zato moramo do kraja, pa šta mu drago." 

Mnogi psihoanalitičari, koji su proučavali mentalno stanje kriminalnih tipova, dolazili su 
do saznanja da ponovljeni zločini proizlaze iz nemoći razrešavanja sopstvenih 
unutrašnjih sukoba; samo, u ovom slučaju ne radi se o pojedincima nego o masama. 
Sinan Hasani navodi da su pored SS divizije „Skenderbeg" koja je brojala 11 hiljada 
Šiptara, teror nad Srbima sprovodili i balisti, njih oko pet hiljada. Sa gotovo istom 
merom sadizma odnosili su se i prema onim malobrojnim Šiptarima koji su se priključili 
partizanskom ili četničkom pokretu (bilo je i takvih), ili onima koji su u svojim kućama 
pružili utočište nekom preostalom Srbinu. U nekim srezovima, kao na primer 
nerodimskom u kome je živelo mešovito stanovništvo, bio je zabranjen kontakt između 
Šiptara i Srba. 

SPAŠAVALI SU IH SRBI 

Neki su se nadali da će ih spasiti Engleska jer „ona je velika država, te nam neće učiniti 
zla". Međutim, nikakva spoljna intervencija nije bila potrebna za spašavanje Šiptara; 
spasao ih je ostatak naroda nad kojim su izvršili genocid, onaj isti narod protiv koga su 
otvorili novi krug genocida, srpski narod. 

Dva partizana Šiptara Ćamil Brovina-Bujku i M. Tahiri uputili su 7. aprila 1944. pismo 
Oblasnom komitetu KP za Metohiju u kojem stoji: „Iako je narod tu i tamo počeo da 
shvata poraz Nemačke, još uvek nije sklon da shvati našu stvar: prvo, iz straha od 
Slovena i drugo, iz straha od terora. Ovaj zaostali narod postaje poslušan svakoj sili čije 
mašine prolaze drumovima. Štaviše, ovde strepe jedan od drugoga. Nema dvojice 
komšija koji dobro govore i misle jedan o drugome." 

Navodeći dalje da ih nisu primili u kuću ni najbliži prijatelji, i da im nije moguće bilo šta 
učiniti, zaključuju: „prema tome, ne ostaje nam ništa drugo do da se krijemoO Nas čudi 
sadržaj vaših pisama. Kao da ne poznajete uopšte zaostalost ovog naroda. Vi pišete kao 
da se mi nalazimo među seljacima Toskanije, ili onih krajeva Jugoslavije gde je pokret 
prihvaćen od strane naroda. I sada kada shvata poraz fašizma, narod izmišlja legende 
oko Turske, koja će se zainteresovati za nas." 

Strah je zahvatio šiptarske mase. O tome Ismet Šaćiri-Stopi izveštava Pokrajinski 
komitet za Kosmet: „Naše mase... čekaju kao zbunjene da se nešto dogodi, neke sa 
strepnjom od osvete Srba i Crnogoraca, jer znaju šta su počinili nad njima... Mi smo 
mnogo puta diskutovali o našem narodu i došli do zaključka da on neće priče, već dela, 
da se pokorava isključivo sili." I sekretar Sreskog komiteta KPJ za Uroševac, Tankosava 
Simić, došla je do sličnog zaključka pa, u svom izveštaju od 28. septembra 1944. 
Oblasnom komitetu za Kosmet, navodi: „Neopisiv je strah šiptarskih masa od 
sutrašnjice. Dok se onaj deo šiptarskih krvnika sada kaje što ranije nisu završili sa 
pokoljem svih Srba, da sada ne bi imali glavobolje, dotle se dosta veliki deo onih 
pasivnih Šiptara kaje zašto je dopustio da ti „izrodi" učine takve zločine, da se 
odgovornost sa njih proširuje na sve Šiptare... No mali deo veruje da će ih iz čitavog 
ovog haosa spasiti Turska svojim posredovanjem kod saveznika." 




iv iv iv. krajinaforce.com 



Genocid u Jugoslaviji 



Masovno bežanje u Srbiju 



Komesarijat za izbeglice u Beogradu registrovao je do aprila 1942. nešto više 
od 70.000 izbeglica sa Kosova i Metohije. Taj broj je, međutim, daleko veći. 
Komesarijat je registrovao nezbrinute izbeglice, a ne i one koji su se sami 
snašli kod rođaka 




Museollnl 



Drugi metod sprovođenja genocidne politike bilo je prinudno iseljavanje srpskog i 
crnogorskog življa. Iseljavanje je imalo dvostruku pozadinu. Sjedne strane bilo je 
posledica kolonizacije Albanije od strane Italije, a sa druge politika kvislinške vlade da se 
obezbedi „etnički čisto Kosovo". 

Musolinijev plan ekonomske reforme Albanije otpočeo je 1940, kolonizacijom priobalnog 
pojasa Albanije i potiskivanjem domorodačkog stanovništva ka severu. Na desetine 
hiljada italijanskih tehničara, farmera, učitelja itd. preseljeno je sa porodicama u 
Albaniju. O tome postoje precizni podaci. Iza italijanskih trupa, koje su izvršile invaziju 
Kosova i Metohije, krenula je bez plana i evidencije reka albanske sirotinje, ali i 
pripadnika srednjih slojeva. 

Krajem 1941. otpočela je organizovana kolonizacija Kosova i Metohije i Makedonije. 
Nakon pada Musolinija Italijani su vraćeni u Italiju, ali su građani Albanije ostali na 
Kosovu i Metohiji i u Makedoniji. Tačan broj kolonista do danas nije utvrđen, budući da 
na Kosovu i Metohiji nije vođena uredna evidencija, a osim toga legalne arhive su 
namerno spaljene, kako se ne bi mogao utvrditi identitet došljaka. Sudeći po italijanskim 
dokumentima, u kojima se to pitanje samo uzgred pominje, pouzdano se može tvrditi da 
se taj broj kreće između 150 i 200 hiljada u prve dve godine rata. 

Pravi termin za iseljavanje Srba i Crnogoraca sa Kosova je proterivanje, a ono je 
otpočelo aprila 1941. Na udaru su se našli najpre oni koji su stekli domicil na Kosovu 

posle 1918. godine. U našoj literaturi uvrežena je pojmovna i terminološka konfuzija u 
pogledu reči „došljak". U jednoj ustavnoj, parlamentarnoj zemlji, u kojoj je bila 
zagarantovana sloboda kretanja, ne može se govoriti o „došljacima" ma gde se oni našli, 
osim ako su u pitanju stranci. Ovo naročito važi za Kosovo, odakle su Srbi progonjeni 
unazad tri veka. Oni se mogu tretirati samo kao povratnici, a ne kao došljaci. 

Komesarijat za izbeglice u Beogradu registrovao je do aprila 1942. nešto više od 70 
hiljada izbeglica sa Kosova i Metohije. Taj broj je, međutim, daleko veći. Komesarijat je 
registrovao nezbrinute izbeglice, a ne i one koji su se sami snašli preko rođaka i 
prijatelja. Osim toga, na hiljade proteranih Srba i Crnogoraca krenulo je ka Crnoj Gori. 

Italijanske vlasti pokušale su da spreče iseljavanje, strahujući od otpora stanovništva, ali 
i zbog ekonomskih razloga, kako bi se omogućila normalna proizvodnja agrarnih 
proizvoda. Međutim, u tome su samo delimično uspevali. Nakon kapitulacije Italije, pred 
novim naletom terora, Srbi i Crnogorci pokušali su da bekstvom u Srbiju spasu živote. 
Poslednji organizovani transport krenuo je iz Uroševca 5. i 6. avgusta 1944, sa oko 75 
porodica iz tog grada i okoline. 

Postojala je neskrivena namera da se istrebi srpski narod. Sait Bakali-Jakupi to je 
izvanredno opisao. Šiptari, kaže on, „neće nikakvu saradnju sa Slovenima, niti hoće da ih 
vide ovde. Kada čuju da se njima dogodi neko zlo - bili oni četnici ili partizani - mnogo se 
raduju. NJihov je cilj da se Vlah oštećuje, a da Turčin ostane slobodan na ovoj zemlji. 
Koliko imaju duše i samilosti, oni bi istrebili sve Slovene koji se nalaze na Kosovu i 
Dukađinu, ne ostavljajući ni jednog jedinog za zakletvu... Iz razgovora koje sam imao 
sada ili ranije, shvatio sam da ovako misle skoro svi." 



Smilja Avramov - Glas Javnosti mart. 2008 
Kraj 

